text:
Türkmen sportunyň halkara abraýyny belende götermekde bitiren uly hyzmatlaryny, sportuň dürli görnüşleri boýunça okuw-türgenleşik işlerinde aýratyn tapawutlanyp, ýeňiji bolandyklaryny, Aşgabat şäherinde 2017-nji ýylyň 17–27-nji sentýabry aralygynda geçirilen Ýapyk binalarda we söweş sungaty boýunça V Aziýa oýunlarynyň maksatnamasyna girizilen sportuň görnüşleri boýunça ýaryşlarda üstünlikli çykyş edip, birnäçe baýrakly orunlary eýeländikleri, gazanan ýokary netijeleri nazara alnyp, Türkmenistanyň Prezidentiniň Permany bilen ýurdumyzyň şu raýatlaryna «Türkmenistanyň at gazanan sport ussady» diýen hormatly at dakyldy:
kazyýet işgäri, Türkmenistanyň türkmen milli we guşakly göreşi boýunça milli ýygyndy toparynyň aýal-gyzlar toparynyň baş tälimçisi Nasiba Ýegembergenowna Surkiýewa,
harby gullukçy, Türkmenistanyň türkmen milli we guşakly göreşi boýunça milli ýygyndy toparynyň türgeni Gülnar Alymbaýewna Haýytbaýewa,
harby gullukçy, Türkmenistanyň türkmen milli we guşakly göreşi boýunça milli ýygyndy toparynyň türgeni Zuhra Ýuldaşewna Madraimowa,
harby gullukçy, Türkmenistanyň türkmen milli we guşakly göreşi boýunça milli ýygyndy toparynyň türgeni Seýdi Batyrowiç Batyrowa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Laçyn Çaryýarowna Badaglyýewa,
Türkmen dowlet ykdysadyýet we dolandyryş institutynyň talyby, Türkmenistanyň türkmen milli göreşi boýunça milli ýygyndy toparynyň türgeni Allanur Saparmyradowiç Goçowa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli göreşi boýunça milli ýygyndy toparynyň türgeni Döwletgeldi Güýçgeldi ogly Berdiýewe,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Dinara Babajanowna Hallyýewa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Zarina Çarykulyýewna Abdyrahmanowa,
Türkmen döwlet ulag we aragatnaşyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Arslan Ybraýymguly ogly Ybraýymgulyýewe,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Silapberdi Bazargeldiýewiç Nuryýewe,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Jahan Myradowna Muhammedowa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Maksuda Egemberdiýewna Egemberdiýewa,
Türkmen döwlet ykdysadyýet we dolandyryş institutynyň talyby, Türkmenistanyň türkmen milli we guşakly göreşi boýunça milli ýygyndy toparynyň türgeni Hanmuhammet Derýagulyýewiç Patdyýewe,
harby gullukçy, Türkmenistanyň türkmen milli we guşakly göreşi boýunça milli ýygyndy toparynyň türgeni Tirkişgeldi Kakageldiýewiç Aýazowa,
Balkan welaýatynyň Bereket etrabynyň sport mekdebiniň tälimçi-mugallymy, Türkmenistanyň türkmen milli we guşakly göreşi boýunça milli ýygyndy toparynyň türgeni Jepbar Akmämmedowiç Atamämmedowa,
Türkmenistanyň Milli sport we syýahatçylyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Myrat Jumageldiýewiç Gimmiýewe,
Türkmen döwlet binagärlik-gurluşyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Jahan Süleýmanowna Durdyýewa,
Türkmenistanyň Milli sport we syýahatçylyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Patma Ýusupowna Hojiýewa,
harby gullukçy, Türkmenistanyň guşakly göreş boýunça milli ýygyndy toparynyň türgeni Medet Wezirgurban ogly Hallygurbanowa,
Türkmenistanyň Milli sport we syýahatçylyk institutynyň talyby, Türkmenistanyň guşakly göreş boýunça milli ýygyndy toparynyň türgeni Hangeldi Bazargeldiýewiç Allakowa,
«Täze aý» hususy kärhanasynyň işçisi, Türkmenistanyň bilýard boýunça milli ýygyndy toparynyň türgeni Annamamed Bäşimowiç Annamamedowa,
Türkmenistanyň Gurluşyk we binagärlik ministrliginiň «Gurluşuk we binagärlik sport kluby» hojalyk müdirliginiň tälimçisi, Türkmenistanyň guşakly göreş boýunça milli ýygyndy toparynyň türgeni Gylyç Joraýewiç Jumaýewe,
Türkmenistanyň Milli howpsuzlyk institutynyň talyby, Türkmenistanyň jiu-jitsu we söweş sambosy boýunça milli ýygyndy toparynyň türgeni Ahmet Polatowiç Tanriberdiýewe,
Aşgabat şäheriniň sport baradaky komitetiniň toplumlaýyn sport mekdebiniň tälimçisi, Türkmenistanyň guşakly göreş boýunça milli ýygyndy toparynyň türgeni Tejen Dörtgulyýewiç Tejenowa,
harby gullukçy, Türkmenistanyň guşakly göreş boýunça milli ýygyndy toparynyň türgeni Garmämmet Şamämmet ogly Şamämmedowa,
harby gullukçy, Türkmenistanyň guşakly göreş boýunça milli ýygyndy toparynyň türgeni Wepa Baýramdurdyýewiç Orazmuradowa,
Magtymguly adyndaky Türkmen döwlet uniwersitetiniň talyby, Türkmenistanyň jiu-jitsu boýunça milli ýygyndy toparynyň türgeni Mekan Öwezmyradowiç Nurjikowa,
Türkmen döwlet binagärlik-gurluşyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Jelilmuhammet Bäşimmuhammedowiç Hojamyradowa,
Türkmenistanyň Milli sport we syýahatçylyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Fahraddin Bektimirowiç Abdullaýewe,
Aşgabat şäheriniň 3-nji toplumlaýyn sport mekdebiniň tälimçisi, Türkmenistanyň söweş sambosy boýunça milli ýygyndy toparynyň türgeni Begençmyrat Öwezmyradowiç Kakabaýewe,
harby gullukçy, Türkmenistanyň jiu-jitsu boýunça milli ýygyndy toparynyň türgeni Rüsdem Azyzowiç Penjiýewe,
Türkmenistanyň Milli sport we syýahatçylyk institutynyň talyby, Türkmenistanyň jiu-jitsu boýunça milli ýygyndy toparynyň türgeni Aýsoltan Ýazgeldiýewna Garçowowa,
harby gullukçy, Türkmenistanyň guşakly göreş boýunça milli ýygyndy toparynyň türgeni Mekangeldi Şageldiýewiç Berdiýewe,
harby gullukçy, Türkmenistanyň türkmen milli göreşi boýunça milli ýygyndy toparynyň türgeni Murgapgeldi Rejepmyradowiç Atdaýewe,
Türkmenistanyň Milli sport we syýahatçylyk institutynyň talyby, Türkmenistanyň türkmen milli göreşi boýunça milli ýygyndy toparynyň türgeni Rejepgeldi Berdimämmedowiç Gylyçnyýazowa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli göreşi boýunça milli ýygyndy toparynyň türgeni Ismaýyl Nokergeldiýewiç Orazowa,
Türkmenistanyň Milli sport we syýahatçylyk institutynyň talyby, Türkmenistanyň türkmen milli göreşi boýunça milli ýygyndy toparynyň türgeni Nowruz Begmyrat ogly Eýeberdiýewe,
Türkmenistanyň Milli sport we syýahatçylyk institutynyň talyby, Türkmenistanyň guşakly göreş boýunça milli ýygyndy toparynyň türgeni Tagantäç Güýçmämmedowa,
Türkmen döwlet ykdysadyýet we dolandyryş institutynyň talyby, Türkmenistanyň guşakly göreş boýunça milli ýygyndy toparynyň türgeni Arslan Aşyrgeldiýewiç Aşyrgeldiýewe,
harby gullukçy, Türkmenistanyň guşakly göreş boýunça milli ýygyndy toparynyň türgeni Begenç Akmyradowiç Ýagmyrowa,
harby gullukçy, Türkmenistanyň guşakly göreş boýunça milli ýygyndy toparynyň türgeni Ýagşymyrat Annamyradowiç Annamyradowa,
Lebap welaýatynyň Garabekewül etrabynyň 1-nji sport mekdebiniň tälimçisi, Türkmenistanyň guşakly göreş boýunça milli ýygyndy toparynyň türgeni Myrat Haýytmyradowiç Jumaýewe,
harby gullukçy, Türkmenistanyň guşakly göreş boýunça milli ýygyndy toparynyň türgeni Agamyrat Kakajanowiç Orazsähedowa,
Türkmenistanyň Milli sport we syýahatçylyk institutynyň talyby, Türkmenistanyň guşakly göreş boýunça milli ýygyndy toparynyň türgeni Leýli Babamyradowna Durnazarowa,
Türkmenistanyň Milli sport we syýahatçylyk institutynyň talyby, Türkmenistanyň kuraş göreşi boýunça milli ýygyndy toparynyň türgeni Marat Ekramowiç Orazowa,
Lebap welaýatynyň Türkmenabat şäheriniň 1-nji sport mekdebiniň tälimçisi, Türkmenistanyň kuraş göreşi boýunça milli ýygyndy toparynyň türgeni Zarina Babamuradowna Saparowa,
Türkmenistanyň Milli sport we syýahatçylyk institutynyň talyby, Türkmenistanyň taýboksing boýunça milli ýygyndy toparynyň türgeni Jennet Döwletmyradowna Aýnazarowa,
Türkmenistanyň Milli sport we syýahatçylyk institutynyň talyby, Türkmenistanyň taýboksing boýunça milli ýygyndy toparynyň türgeni Mustafa Berdimyradowiç Saparmyradowa,
harby gullukçy, Türkmenistanyň agyr atletika boýunça milli ýygyndy toparynyň türgeni Rejepbaý Mominowiç Rejepowa,
«Türkmengaz» döwlet konserniniň inženeri, Türkmenistanyň bilýard boýunça milli ýygyndy toparynyň türgeni Ibabekir Annadurdyýewiç Bekdurdyýewe,
«Türkmen atlary» döwlet birleşiginiň Halkara ahalteke atçylyk sport toplumynyň atly sport we atly syýahat bölüminiň türgeni, Türkmenistanyň konkur boýunça milli ýygyndy toparynyň türgeni Nikolaý Ernestowiç Beglarýana,
harby gullukçy, Türkmenistanyň söweş sambosy boýunça milli ýygyndy toparynyň türgeni Çarymyrat Agamyradowiç Annagurbanowa,
harby gullukçy, Türkmenistanyň sambo boýunça milli ýygyndy toparynyň türgeni Gulbadam Bekmuratowna Babamuratowa,
Türkmenistanyň Milli sport we syýahatçylyk institutynyň talyby, Türkmenistanyň sambo boýunça milli ýygyndy toparynyň türgeni Kerimberdi Ýazberdiýewiç Döwletowa,
Daşoguz welaýatynyň Ruhubelent etrabynyň 2-nji sport mekdebiniň tälimçisi, Türkmenistanyň söweş sambosy boýunça milli ýygyndy toparynyň türgeni Zafar Şamuradowiç Madaminowa,
Türkmenistanyň Milli sport we syýahatçylyk institutynyň talyby, Türkmenistanyň söweş sambosy boýunça milli ýygyndy toparynyň türgeni Jawlanbek Şamuratowiç Madaminowa,
Türkmenistanyň söweş sambosy boýunça milli ýygyndy toparynyň türgeni Ýeňiş Merdanowa,
Türkmenistanyň sambo boýunça milli ýygyndy toparynyň türgeni Ruşana Kultoraýewna Nurjawowa,
Türkmenistanyň Milli sport we syýahatçylyk institutynyň talyby, Türkmenistanyň kikboksing boýunça milli ýygyndy toparynyň türgeni Merdan Kamaldurdyýewiç Mamedowa,
Türkmenistanyň Milli sport we syýahatçylyk institutynyň talyby, Türkmenistanyň kikboksing boýunça milli ýygyndy toparynyň türgeni Muhammet Jumamuratowiç Altybaýewe,
Türkmenistanyň Milli sport we syýahatçylyk institutynyň talyby, Türkmenistanyň kikboksing boýunça milli ýygyndy toparynyň türgeni Hajymyrat Şamyradowiç Geldimämmedowa,
harby gullukçy, Türkmenistanyň kikboksing boýunça milli ýygyndy toparynyň türgeni Goçmyrat Altymyradowiç Jumanyýazowa.


c: text/html

text:
17 Ocak 2017 Salı
TOPH Taslamasyny Durmuşa Geçirmegiň Meseleleri Maslahatlaşyldy
Prezident Gurbanguly Berdimuhamedow we Pakistan Yslam Respublikasynyň ýurdumyzda diplomatik işini tamamlaýan Adatdan daşary we Doly ygtyýarly ilçisi Abdul Malik ikitaraplaýyn hyzmatdaşlygy ösdürmegiň geljegini ara alyp maslahatlaşdylar.
Abdul Malik iş ýüzünde durmuşa geçirilmegi sebit we global derejede ykdysady ösüşe ýardam etjek Türkmenistan-Owganystan-Pakistan-Hindistan gaz geçirijisiniň gurluşygynyň ähmiýetini belledi.
Mälim bolşy ýaly, TOPH magistralynyň türkmen böleginiň gurluşygy 2015-nji ýylyň 13-nji dekabrynda başlandy. Gaz geçirijiniň umumy uzynlygy 1814 metr, şol sanda Türkmenistanyň çäginde – 214 kilometr, Owganystanda – 774 kilometr, Pakistanda Hindistan bilen serhetde ýerleşýän Fazilka ilatly nokadyna çenli – 826 kilometr bolmaly.
Gaz geçirijiniň ýyllyk kuwwaty 33 milliard kub metre barabar. Ýerli kömekçi düzümleri bilen bilelikde gaz geçirijini 2019-njy ýylyň dekabrynda ulanyşa bermek meýilleşdirilýär.
Şeýle hem ilçi Pakistana türkmen elektrik energiýasyny ibermek boýunça taslamanyň möhümdigini belledi. Pakistan Türkmenistanyň häzirki döwrüň möhüm meselelerini çözmek bilen bagly başlangyçlaryny doly goldaýar. Şunda Türkmenistanyň Prezidenti Gurbanguly Berdimuhamedowyň halkara ulag-üstaşyr geçelgelerini döretmek hem-de ählumumy energetika howpsuzlygyny üpjün etmek bilen bagly başlangyçlarynyň möhümdigine aýratyn üns berildi.
Duşuşygyň çäklerinde döwlet Baştutany we Pakistanyň doly ygtyýarly wekili medeni-ynsanperwer ulgamda özara gatnaşyklary berkitmek bilen bagly meseleleri hem ara alyp maslahatlaşdylar. Biziň ýurtlarymyzyň arasyndaky medeni gatnaşyklaryň baý taryhy we çuňňur däpleri bolup, olara eýermek bilen taraplar ylym, bilim we saglygy goraýyş ugurlary boýunça hyzmatdaşlygy yzygiderli ösdürýärler. Şunuň bilen baglylykda, ylym we bilim edaralarynyň, döredijilik merkezleriniň derejesinde göni gatnaşyklary ýola goýmagyň möhümdigi bellenildi.
Kaydol: Kayıt Yorumları (Atom)

robotstxt: allowed

filter: keep


text:
Uçaryň içinde 71 adamyň, şol sanda ekipaž agzalarynyň bolandygy we hiç kimiň aman galmandygy habar berilýär. Uçar heläkçiliginiň bolan ýerinde işleýän halas edijiler uçaryň bölekleriniň bir kilometr çemesi uzaklyga pytrandygyny aýdýarlar.
Uçar gatnawynyň tertibine görä, 6W 703 reuse 11-nji fewralda sagat 14:00 Moskwadan Orsk şäherine uçmalydy. RIA-Nowosti habar agentligi uçaryň howa galansoň iki minutdan radarlardan ýitirim bolandygyny habar berdi. Uçarlaryň hereketini yzarlaýan FlightRadar24 websaýtyna görä, uçar ýerli wagt bilen 14:26-da tizden-tiz aşaklap başlapdyr. Şaýatlar uçaryň Moskwanyň golaýynda Ramensk we Woskresensk regionlarynyň çatrygynda ýere gaçandygyny görüpdir.
Uçaryň heläk bolan ýerinde 50 adamyň jesetleriniň bölekleri tapyldy.
Moskwa regionynda bir hepdä golaý wagt bäri çylşyrymly howa şertleri saklanýar. Ýekşenbe güni 30 çemesi reýs ýatyryldy, 10 reýs Domodedowo aeroportunda.
"Interfaks" agentliginiň maglumatynda An-148 kysymly uçar bilen bilelikde Orsýetiň poçtasynyň dikuçarynyň hem heläkçilige uçrandygy aýdylýar. Deslapky maglumatlara görä, "Saratowskiýe awialinii" kompaniýasynyň An-148 kysymly uçary howa galan wagtynda Orsýetiň "Poçta Rosii" döwlet kompaniýasynyň dikuçary bilen çaknyşypdyr. Emma bu maglumat resmi taýdan tassyklanmady.


text:
نوروز گوٚنی، اوغوز گوٚنی - اوغوز گوٚنی نوروز گوٚنی
Toronto – Dr. Hangeldi OWNUK,
Şu makalanyň uly bölümi Garaşsyz Türkmenistanyň köp tiražly heptelik metbugaty “Edebiýat we sungat” gazýetiniň 2005-nji ý., sanynda “Nowruz günini”, “Oguz güni” baýramçylygy diýilip atlandyrylyş teklipi bilen goýberildi.
*********
Adamzadyň taryhynda bahar baýramçylygy hakynda dürli rowaýatlara
gabat gelýäris.
Ol hakda ilkinji ýazgy maglumatlary “çüý” görnüşde ýazuw döreden “Sümer” kowmuna degişli bolup durýar. Sümerşynaslaryň pikirine görä, Sümerler Orta Aziýadan, ýagny Türküstandan Beýnul-nähreýn /haezirki Yrak/ ýurtlaryna ýaýrap, ol ýerleriň ilkinji jemgyýetçilik medeniýetini döreden, kowum bolupdyrlar.Ylmyň çaklamasyna görä, sümer medeniýeti türkmen halkynyň gadymy medeniýetine degişli hasap edilýär. Ölaryň gepleşik dili türki diller topary bolupdyr. Şonuň üçin bahar baýramy däbiniň ilkinji dörän ýeri Türküstanda, türki dilli kowumlarynyň arasynda bolupdyr dimäge takyk esas döreýär. Sümerler “manzar” ýagny planetara medeniýetiň esaseynda, belli däpleri ýöerdipdirler. Olar bu güni “A-Ki-til” diýip, atlandyrypdyrlar. “Til” sözi sümer dilinde “ýaşaýyş”, “täze dogluş” manyny aňladypdyr. “Til”-“Dil” sözi “ýürek” manysynda gelip, ýaşaýyş, diriligi aňladyş häsiýetinde klassiki /Magtymguly/ edebiýatymyzda işledilyär.
Nowruz baýramçylygy ähli musulman ilatlarynyň arasynda deň derejede
ahmiýetli bolup, onuň gelip çykyşy hakynda aýdylanda welin, ol türki halklarynyň arasyndan ýaýrandygy barada taryhy-ylmy çeşmeler subut- nama berýär.
Taryh we jemgyyetçilik ylymlary nowruzyň gelip çykyşyny
adamzadyň ilkinji medeniýetiniň başlangyçlary bolan Sümerlere degişlidigini nygtaýar. Sümer medeniýetiniň ilaty örän hojalykçy we ekerançylyk bilen meşgul bolandyklary sebäpli, ekiş möwsümleriniň wagtyny bellemek üçin ýagny ekiş, yetişdiriş we hasyl alyş wagtlaryny taýyn etmek bilen gün sanawyny görkeziji kalendaryň zerurlygy ýüze çykypdyr. Dünýäniň ilkinji dörän “Owur(Urk)” şäheriniň sümer ilaty özlerine niýetlän “Zigorat” ybadathanalarynda astronomiýa merkezlerini döredipdirler. Olar şol merkezlerde wagt görkeziji “sagat” döredipdirler. Şol bir wagtyň özünde gije bilen gündiziň deň derejede gelip durýan senelerini hem tapypdyrlar. Bu astronomiýa merkezinde ýedi sany ýyldyzyň hereketdedigini açypdyrlar.
Şeýlelik bilen olar ilkinji gezek eýýamlary hepdelere bölüp şol ýedi ýyldyzyň ady bilen hepdäniň ýedi günini atlandyrypdyrlar. Şol atlandyryş käbir gadymy milletleriň dilinde henize çenli galypdyr. Mysal üçin:
1. “Sunday” sözi eger-de “sun” sözi asmandaky güne diýlen bolsa,
“day” sözi aýlanyp duran gün senesini aňladyp, birinji gün
“ýekşemme” gününe diýlipdir.
2. “ Monday” ýagny “Aý gün” ,
3. “Mars” güni
4. “Atarad” güni (Atarad ýyldyzyň adyna berilen),
5. “Žopiter” güni,
6. “Zöhre” güni
7. “Saturan” güni.
Ýyldyz atlary bilen atlandyrylýan hepde güleriniň süşmegi, şol ýyldyzlaryň öz hakyky düzgüni boýunça tertiplendirilmändir. Onuň sebäbi şol bir asyryň özünde münetjimlik enjamlarynyň başlangyjdygy hem hasaplaýyş ylymlarynyň entäk pes derejede bolandygy bilen düşünip bolýar.
“Sümerlerde dört sany esasy hudaý bolupdyr. Olar:
1. Asman hudaýy ýa-da Gök Taňry (Ata hudaý),
2. Ýer taňry (Ene hudaý),
3. Howa taňry (Ol ýokarky iki Taňrynyň perzentleri) diýlip
hasaplanypdyr.
4. Teriň deňizleriň hem golastyndaky suwlaryň Taňrysy,”
Şeýle ynamlar bilen her hepdäniň adyny şolaryň biriniň ady bilen atlandyrypdyrlar. Şol dört Taňrynyň ady bilen atlandyrylan dört hepde bir aýy döredipdir.
Şeýlelikde olar ýyl möwsümlerini hem dörde bölüp, dört pasyly häsiýetlendiripdirler.
“Sümerler nowruz güni baýramçylyk edip, şol gün patyşa “Tomus (Tomz)” lakamy bilen döreýişiň ülňüsi hökmünde orta çykypdyr. Ol “In nana” Ya-da “söýgi” ybadathanasyndaky dindar gyzy bilen nikäleşipdir.”
Şeýle ynamlaryň aňyrsynda toprak bilen zenan maşgalalarynyň öndüriji gurbynyň güýçlenmegini niýet edipdirler.
Mehr-u-mähäpbet hem adalat we dogryçylyk perişdesi täze ýylyň ilkinji güninden jemgyýetiň ýagşy-ýaman pygyllarynyň hasaplaryna ýetişiklik edipdirler. Şeýle hasap-hesip düzgünlerini geçirilende perişdäniň äri birenäçe şaýatlary bilen ol ýerde güwä geçipdirler.
Oba-uluslaryň ýaşuly ýaşaýjylary her täze ýylda dürli sowgatlary bilen şähere gelipdirler. Şeýle prosesleriň esasynda Sümerleriň üsti bilen Orta Aziýadan Beýnul-nähreýn ülkelerine çenli ýaýradylan nowruz baýramy, soňlarda Akeddilere we olaryň üsti bilen Babil we Aşury ilatlarynyň döwrüne çenli rowaç tapyp bellenilipdir.
Sümerlerden alynyp gaýdylan medeniýet, soňlarda Huzistan we Pars ülkelerinde-de ýashaýan Ilami ilatlaryna-da täsir galdyrypdyr. Ilamileriň 2 sany uly toý- baýramçylygy bolupdyr.
1. Nowruz baýramy bilen gabatlaşdyrylyp bellaenilýän “Arpa-bugdaý
baýramy”.
Bu baýramçylyk adat boýunça türkmenleriň gadymdan bellenilip gaýdylan “Hasyl toý” ýa-da “Bugdaý toý” bilen däpdeş bolup durýar. Hsyl berýän ösümliklere niýetlenilip tutulýan toý-baýramçylyklar türkmenlerde hemişe bellenilipdir. Häzirki döwürde Garaşsyz Türkmenistanda “Gawun baýramy” we “Hasyl baýramy” ýurt öz garaşsyzlygyna eýe bolany bäri ýokary galdyrylyp dabara biln bellenilýär. Bu däp-dessurlaryň köki halkymyzyň gadymy taryhyna degişli bolup durýar. Bu däpler häzirki döwürlere çenli türkmenlerde saklanyp galypdyr.
2. “Üzüm” ýa-da “Şerap” baýramçylygy “Mehrigan” baýramy bilen
aralaşypdyr.
Bu baýramçylyklaryň ikisinde-de gije bilen gündiziň deňleşýän wagtyna gabatlaşdyrylypdyr. 1733—1796-njy ýyllarda ýaşap geçen Şahyr Isfihanynyň musammet-muhammes ölçeginde düzen goşgysynda bu gün hakda şeýle setirleri beýan edýär:
نوروز فراز آمد با اختر پيروز،
با اختر پيروز فراز آمد نوروز،
گشتند برفتار يک اندازه شب و روز،
شد مهر به بيت الاشرف ای ماه شب افروز،
وقت است که گيری ره بوستان و گلستان."
Transkripsiýasy:
Nousuz färaz amäd ba ähtär-e-piruz,
Ba ähtär-e-piruz färaz amäd nouruz,
Gäştänd beräftar ýek ändaze şäb-o-ruz,
Şod mehr be beýteläşraf eý mah-e şäb äfruz,
Wägt äst ke giri rähe bustan-o-golestan.
Terjimesi:
Nowruz geldi hemrasy ýeňiş ýyladyz,
Ýeňiş ýyldyz bilen geldi ol nowruz,
Adatça deňeşdiler, gije we gündiz,
Belent käbäň üstünde gün, eý eziz,
Gitmek wagty boldy bu gülistana.
Umuman Sümerleriň täsir sferasyndan medeniýetleşen şol bir eýýamyň özünde gülläp ösen görnükli Ilam medeniýeti adamzadyň taryhynda uly orna eýe bolupdyr. …
Seljukly türkmen nesilşalygynyň patyşasy soltan Mälikşanyň döwrüne çenli Eýranda nowruz baýramçylygynyň gün tertibi belli bir senä düşmändir.
Baýramçylygyň bellenýän senesi her ýylda çalyşyp ýerb-eýer bolup hatda sasanileriň soňky patyşasynyň adatça nowruz baýramy bilen gabatlaşdyrylyp täç geýinýän senesi, Iýun aýynyň 16-syna düşüpdir. Türkmen patyşasy Jelaletdin Mälikşa Seljuklynyň döwründe, “Jelali” atly kalendary düzedilmek üçin 8 alymdan ybarat “Alymlar Geňeşi” topar seçilipdir. Olaryň arasynda belli şahsyýet Omar Hayýam iň ýaş alymy bolupdyr. Ferwerdin aýynyň 18-nji gününe gabatlaşýan nowruz baýramçylygynyň ýyl dolanşygy boýunça gün tetibi, bu ylmy geňeşde orta alynyp maslahatlaşylýar. Olar ýyl aýlanşygynyň matematika sanawynyň takyk hasabyny çykarýarlar. Şeýdibem senenamada nowruz güniniň belli senesiniň süşmezligi üçin hasabat çykaryp takyklaşdyrypdyrlar. Şol çykarylan karardan beýläk nowruz senesi her ýylda belli bir güne düşipdir.
Türkmen patyşasy soltan Mälikşanyň döwründe “žiç Jelali” ady bilen başlanan senenamanyň ylmy öwreniş işileri soňlarda mongol hanlary Helaku han, Gazan han döwürlerinde dowam edip, onuň iň kämil görnüşi Ulug beýk ady bilen görkezilen “Ulug beýik ziç sene-namasy” diýlip müdimelik galýar.
Umuman “Jelali: sene-namasy her 350 ýyldan bir gün yza süýşýär. Mesihi hiristiýanlylaryň “Grigori” sene-namasy her 225 ýylda bir gün yza süýşýär. Yagny “Jelali” sene-namasy bilen deňeşdireňde onda nuksanlyk göze görünýär. Emma “Ulug beýik” sene-namasy bolsa her 3000 ýyldan bir gün yza süýşýär. Yagny iň kämil görnüşi şol Ulug beýigiň adyna çykan “Sene-Nama” bolup durýar.…
Ýer şarynyn uly böleginde ýaşaýan türki dili kowumlarda bahar baýramçylygy has ähmiýetli we dürli görnüşde “öguz güni”, “Ergene gün”, “Çagan”, “Ulusyň uly güni” /Ilin uly güni/, “Bozkurt”, “Jyl assiruw” /Ýyl aşyrma/, “Ilk ýaz”, “Ýaňy gün” /Täze gün/ we “Nowruz” ýaly atlar bilen bellidir.
Bu baýramçylyk hakda bize gelip ýeten taryhy çeşmelerde dürli maglumatlar berilyär. Mysal üçin, Hytay çeşmelerinde şeýle yazgylara duş gelýäris: “Biziň eýýamymyzdan ýüz müň ýyllyklarda Nowruz aýynyn 21-nji güni gun /Hun/ turkmenleri daglaryn eteklerine çykyp, bahar baýramçylygyny baýram edip belläpdirler. Bu däp-dessurlar soňabaka uýgurlarda dowam etdirilip, ol şu günlere çenli türki dilli ilatyn arasynda saklanyp galypdyr”.
VIII asyrda hytaýly alym Tesi-ma-çyýan “Şi-çi” atly kitabynyň “Hun tezkeresi” bölüminde şeýle maglumatlary beýan edipdir: “Täze ýyl hasaplanýan nowruz aýynda Hun türkmenleriniň ähli ýaşululary “Çan-un” atly meýdana ýygnanyşyp, öz däp-dessurlary boýunça şagalaň edip, dürli gutluk haýyr-dogalaryny berjaý edipdirler.”Şeýle hem Alp Arslan (Awgust) aýynda, ýagny, Hunlaryň bäşinji aýynda “Lung-çeng” atly ýerde ýygnanyşyp, Gök Taňra, suwa we topraga, bagyşlanyp onuň hormatyna gurbanlyk çalypdyrlar, dabaraly däp-dessurlary ýerine ýetiripdirler”.
XI asyrda belli alym Mahmyt Kaşgarly “Diwan-i Lugat it-turk” atly meşhur eserinde şeýle belläpdir: “Türki kowumlar “täze ýyl” sözüniň deregine “Ýeni gün”, ýagny, “Täze gün” söz jümlesini ulanypdyrlar. “Nowruz” sözi türkmenleriň edebiyatynda Alyşir Nowaýynyň eserinde hem gabat gelýär.
XI asyrda belli alym Al Biruny ““Nowruz” täze ýylyň başlangyjy” diýip ýatlaýar. Onuň aýtmagyna görä, Täze ýyl dabarasy türkmenleriň we Orta hem ýakyn Aziya kowumlarynyň arasynda örän ýörgünli bolupdyr. Ýene-de Orta asyryň belli alymy hem-de görnükli döwlet işgäri Nyzamulmülk öz meşhur “Syýasatnama” eserinde Täze ýyl dabarasynyň türki halklaryň arasynda ýörgünlidigini belläp geçýär. Şolaryn arasynda Oguz güni hakdaky rowaýata ünsüňizi çekesimiz gelýär. Türkmenleriň taryhy rowaýatlarynda, Oguz han Türkmeniň garşydaşlaryny ýeňen güni täze gün hökmünde ykrar edipdirler.
Oguz han Türkmen hakyndaky rowaýatda hem-de “Jame ettawaryh” kitabynyň 29-njy sahypasynda şeýle rowaýata gabat gelinýär:
“Türkmenler Nuh pygamberiň ogly “Ýafesiniň neslinden gelip çykýar.” Olar Gündogara tarap geçýärler. Şonuň üçin olary “Abulje” diýip hem atlandyrypdyrlar. Olar “Ortak” we “Kürtak” ýurtlary ýaýlag hökmünde saýlap, Kursak, Kakýan, Garagum, Talas we Garasyrym ýaly ýurtlarda bolsa, gyşlak hökmünde otyrypdyrlar”. Abulje handan Dipbakun atly bir perzent dünýä inýär. “Dip”-tagt manysynda, we “Bakun” –“Kowumyň beýgi” manyda gelýändir. Ondan dört perzent dünýä inýär. Şolaryň biri “Garahan” bolup, ondan bir perzend dünýä inip, onuň adyna “Oguz” dakypdyrlar.
Oguz han dünýä gelende, baglar gül açyp, daragtlar we ösümlükler al-ýaşyl öwsüp, tebigat janlanyp, ýaşyl begrese bürenýär. Dünýä ýüzüne gudratly şowhun ýaýraýar.
Ençeme ýyllardan soň edil şol möwsümde Oguz han Türkmen, duşmanlaryny ýeňip, Talas şäherinden Buhara şäherine çenli aralygy eýeleýär.
Şondan soň şol ýeňişiň hormatyna, her ýyl şol güni dabaraly baýram edilip we ýörite däp-dessurlar ýerine ýetirilip, oňa “Oguz güni” diýip at berýärler…
Türkmenler Yslam dinini Kabul edenlerinden beýläk musulmançylykda ulanylýan kalendary türkmenleşdirip peýdalanypdyrlar. Ol calendar Muhammet Pygamberin Mekge şäherinden Medine şäherine göçen gününden, ýagny, hijret eden gününden başlanýar. Şonun üçin ol kalendara “Hijri” ýyl hasaby diýlipdir. Hijri ýyl hasabyny bir bada aý şarynyň ýeriň daşyna doly aýlanmagy bilen bagly bolansoň, “Kamary” sözüni hem artdyryp oňa “Hijri-Kamary” ýyl hasby diylipdir. Emma ýer şarynyň güniň daşyna doly aýlanmagy bilen oňa “Hijri Şemsi” ýyl hasaby diýlip kesgitlendirilipdir.
Kamary ýyl hasaby bolsa, her ýyl 10 gün şemsi ýyl hasabyndan kem gelýär. Şonuň üçin kamary ýyly her 30 ýyl şemsi hasabyndan bir ýyl yza süşýär.
Nowruz güni bolsa, şemsi ýyl boýunça onuň ilkinji aýynyň birinji güni bilen täze ýylyň başyna dogry gelipdir.
Elbetde, Nowruzyň täze ýyla gabat gelişi hasabynyň Oguz eýýamyndan başlanandygyna takyk esaslar bar. Ol kesgitleme hasaplar aýyň we ýylyň atlary Oguz türkmenleriniň dilinden Ahamenitleriň (Hähamänäşileriň) döwründe Günorta Eýrana ýagny fars ülkelere çenli ýaýrap hasaba girizilipdir.
Oguz hanyň döwründen bäri türkmen halkynyň nesilme-nesil alnyp gaýdylan ýyl sanawy hem bolupdyr. Bu has gadymy döwürlerden başlanan ýyl sanawynda aýlaryň we hepdäniň günleriniň atlandyrylşyna çenli turkmen dilinde bellenilipdir.
Bahar baýramy barada ýene-de “Ilki ýaz baýramy” ýa-da “Bukukagan” we “Ýaňadan dogulyş” rowaýatyna Uýgur çeşmelerinde-de gabat gelse bolýar.
Bu rowaýatda aýdylyşyna görä, Orhun derýasynyň Toia we Selenka atly iki sany şahamçasynyň guýýan ýerine “Kam-laçuw” diýlipdir. Bu iki derýanyň aralygynda gurap galan iki sany uly daragtyň arasynda dörän deräniň içinden bag köklerinden eklenip oturan bäş çaganyň dünýä gelişi hakda gürrüň gidýär.
Ol çagalara “Sonkurtekin”, “Goturtekin”, “Tüktekin”, “Urtekin” we “Bukutekin” diýlip at goýupdyrlar.
Altaý türkmenleriniň döwründen bize gelip ýeten “Aý-zit” baýramy häzirki döwürde ýoýlan görnüşinde “Aýterek-günterek, bizden size kim gerek…” atly oýnuna meňzeş bolupdyr. Bu baýram Bahar paslynyň başlanan güni bellenilipdir. Bu baýramçylygyň dabarasyny, däp-dessurlary boýunça ak geýnen şamanlar alyp barypdyrlar. Şamanlar adamlaryň arasyndan 7 sany ýaş oglan bilen 7 sany ýaş gyzy saýlap, iki tarapynda hatarlap duruzypdyr. Onsoň olary özi bilen “Aý-zit” buthanasyna alyp baryp, şol ýerde olara toý-tomaşa gurapdyrlar.
Umuman “Nowruz baýramçylygy bahar paslynyň birinji güni we Täze ýyl hökmünde X asyrdan bäri Seljukly türkmenleriniň arasynda giňden bellenilip gaýdypdyr.
Bu baýramçylyk Garaşsyz Türkmenistanda, Özbegistanda, Täjigistanda, Owganystanda, Eýranda, Türkiýede, Häzirbeýjanda we beýleki birnäçe ýurtlarda has dabaraly alynyp barylýar. Goý, täze ýyl her bir öýe şatlyk we rysgal getirsin.
Türkmenistan respublykasy öz Garaşsyzlygyny eýe bolandan soň, aý atlarynyň adyny üýtgedilipdi. Bir näçe ýyl şol atlandyrylyş esasynda ýazgylar goýberildi. Aşakda milady aýlarynyň gabatlaşýan türkmen aýlarynyň adyny berilýär:
• Январь (Ýanwar) — «туркменбаши» (Türkmenbaşy aý),
• Февраль (Fewral) — «байдак» (Baýdak aý, «месяц знамени»),
• Март (Mart) — «новруз» (Nowruz aý, в честь восточного Нового года),
• Апрель (Aprel) — «гурбансолтан-эдже» (Gurbansoltan aý, в честь матери президента),
• Май (Maý) — «махтумкули» (Magtymguly aý, в честь великого тюркского поэта Махтумкули, классика Туркмении),
• Июнь (Iýun) — «огуз» (Oguzhan aý, в честь Огуз-хана — прародителя ветви тюрков — огузы, к которой относятся туркмены),
• Июль (Iýul) — «горкут-ата» (Gorkut aý, герой туркменского эпоса),
• Август (Awgust) — «альп арслан» (Alp Arslan aý, туркменский полководец),
• Сентябрь (Sentýabr) — «рухнама» (Ruhnama aý, книга Туркменбаши),
• Октябрь (Oktýabr) — «гарашсыслык» (Garaşsyzlyk aý, «месяц независимости»),
• Ноябрь (Noýabr) — «санджар» (Sanjar aý, исторический деятель Туркмении),
• Декабрь (Dekabr) — «Битараплык» (Bitaraplyk aý, «месяц нейтралитета»).
Dr. Hangeldi OWNUK- Toronto
---------------------------
Çeşmeler:
1. Älvah-e Sowmeri, fäsl-e 12, säfhe=ýe 158
١. الواح سومری، فصل ١٢ ، صفحھ ١۵٨
2. Älvah-e Sowmeri, fäsl-e 23, säfhe-ýe 265
. ٢. الواح سومری، فصل ٢٣ ، صفحھ ٢۶۵


text:
«Türkmenistan — Beýik Ýüpek ýolunyň ýüregi» ýylynda toýlanýan baýramçylyklar halkymyzyň buýsançly başyny göge ýetirýär. Barha golaýlaýan Halkara zenanlar güni mynasybetli dürli sport bäsleşikleri şowhuna baýlygy bilen tapawutlanýar.
Golaýda Döwletmämmet Azady adyndaky Türkmen milli dünýä dilleri institutynyň bedenterbiýe we sagaldyş toplumynda, Hyzmat ulgamynyň işgärleriniň kärdeşler arkalaşygynyň Geňeşiniň guramagynda, Türkmenistanyň Jemagat hojalygy ministrligine degişli Aşgabat şäherindäki edara-kärhanalarda zähmet çekýän kärdeşler arkalaşyklarynyň ilkinji guramalarynyň işjeň agzalarynyň arasynda yglan edilen «Sagdyn durmuş — zenanlaryň ýörelgesi» atly woleýbol bäsleşigi geçirildi.
Kärdeşler arkalaşygynyň agzalarynyň arasyndan ussat zenan türgenleri ýüze çykarmagy we olaryň dost-doganlyk gatnaşyklaryny jebisleşdirmegi maksat edinen sport bäsleşigi şatlyk-şowhuna beslendi. Bäsleşigiň dowamynda sportuň we köpçülikleýin bedenterbiýäniň halkymyzyň gündelik durmuşyna giňden ornaşýandygy aýdyň ýüze çykdy.
Bäsleşigiň ýeňijilerine hormatly Prezidentimiziň adyndan ýadygärlik sowgatlary dabaraly ýagdaýda gowşuryldy. Olar sportuň dürli görnüşleri bilen meşgullanmaga ähli mümkinçilikleri açýan Gahryman Arkadagymyzyň adyna alkyşly sözlerini beýan etdiler.
Ýörite habarçymyz.


text:
(Kerim Gurbannepesow-Oýlanma baýry)
KERIM ŞAHYRYŇ ŞYGRYÝET DÜNÝÄSI
Çyn zehiniň täsin syrlary bar. Zehin bolup döretmegiň ejiri kän, emma höziri ondanam kän. Bütin ömrüňi kagyz çyrşap geçirip, ençeme kitap çykardyp, at alyp, laureat bolup hakyky döredijiligiň nämedigini bilmän gidenler, aňman ýörenlerem bar. Zehiniň Hudaýdan berilmese, «köňle geleniňi taraşlap şagladyp» bolanok. Kerim şahyr ömrüniň ahyrky günlerinde agyr kesel mahaly bir gezek ahmyr bilen şeýle diýipdi: «Öňde bir şahyryň aýdyşy ýaly «başardygymça-ha ýazasym gelenok, isledigimçe-de ýazyp bilemok». Ömrüniň tas otuz ýylyny ol diňe isledigiçe ýazyp geçiripdi. Bir gezek meşhur Sahy bagşy heniz ýaşrak bagşyka talapkär halypasy Magtymguly Garlynyň ýanynda çalaja kine bilen zeýrenen bolupdyr. – Halypa, sen saz etseňem, aýdym aýtsaňam jüp-jüp ýerine düşüp dur. Şunça azap edýäsem weli, biziňki-hä şeýle boluberenok. Şonda Sahy bagşyny bütin ömrüne söýgülän Çuwal bagşy: – Sahy jan, kesbiňden nägile bolmagyn. Bu zehiniň bilen göwnüňe düwüşiňçe aýtmaga-da ýetişersiň. Şonda edeniň bolar durar – diýipdir.
Elektron görnüşe geçiren: www.Enedilim.com


text:
26 Mart 2015 Perşembe
Türkmenistanyň Daşary Işler Ministirliginde Duşuşyk
2015-nji ýylyň 25-nji martynda Türkmenistanyň Daşary işler ministrliginde Aşgabada iş sapary bilen gelen Sport guramalarynyň halkara konfederasiýasynyň Prezidenti jenap Boris Rogatin bilen duşuşyk geçirildi.
Duşuşygyň barşynda Türkmenistanda GDA agza-döwletleriniň halkara sport oýunlaryny geçirmekligiň mümkinçilikleri ara alnyp maslahatlaşyldy. Bu ugurda hyzmatdaşlyk etmegiň zerurlygyny bellemek bilen taraplar özara hereketleriň geljekki ara alnyp maslahatlaşylmalaryna taýýarlyklaryny mälim etdiler.
Mundan başga-da, halkara sport ýaryşlaryna gatnaşmagyň meseleleri boýunça pikirler alyşyldy we sport ulgamynda hyzmatdaşlygy ösdürmegiň ileri tutulýan ugurlary ara alnyp maslahatlaşyldy.
Kaydol: Kayıt Yorumları (Atom)


text:
Aşgabatda plastik kart eýeleriniň bankomatlardan çekip bilýän nagt pulunyň gündeki möçberi ýene-de çäklendirildi.
Azatlyk Radiosynyň türkmen paýtagtyndaky çeşmeleriniň aýtmagyna görä, edil şu günki gün şäheriň dürli ýerlerinde ýerleşýän bankomatlardan günde çekip bolýan nagt puluň möçberiniň mukdary 500 ýa-da 600 manada barabar.
“Şu günki gün bankomatlardan çekip bolýan puluň mukdaryny aňryçäk derejede çäklendirdiler. Her ýerde başgaça, emma 500 manada çenli çekip bolýar. Üstesine her gezek pul çekilende, bank hyzmaty üçin 5 manat çemesi komissiýa tutulýar” diýip, Azatlygyň Aşgabatdaky habarçysy gürrüň berdi.
Azatlyk bilen söhbetdeş bolan aşgabatly synçy ýazyjy Amanmyrat Bugaýew hem plastik kartlaryndaky puluň nagtlaşdyrylmagynyň rugsat edilýän möçberiniň ýaňy-ýakynda ýene-de çäklendirilendigini tassyklady.
Onuň sözlerine görä, häzirki wagtda Aşgabatda günde 600 manat möçberinde pul çekip bolýar we bu ýagdaý 10 gün çemesi wagt mundan ozal döräpdir: "Öň Aşgabat şäherinde 1000 manat rugsat edilýärdi, soň 800 manada ýetirildi, häzirem 600 manada, şundan 10 gün çemesi ozal".
Türkmenistanyň banklarynyň plastik kartlaryndan manatda çekmäge rugsat berilýän puluň möçberiniň çäklendirilmegi resmi çäre. Emma kart ulanyjylary özlerine bank tarapyndan rugsat berilen puluň möçberi we onuň üýtgemegi barada diňe pul çekjek bolan wagtynda bilip galýarlar. Türkmen banklary ilata olaryň öz kartlaryndaky pulunyň elýeterliligi barada öňünden resmi bildiriş berilmeýär, çäklendirmeleriň sebäbini-de düşündirmeýär.
Şol bir wagtda-da, ýurtda plastik kartlarynyň ulanyjylarynyň sany gitdigiçe artýar, aýlyklar, pensiýalar, sosial tölegler we stipendiýalar birnäçe ýyl bäri plastik kartlaryna geçirilýär. Soňky ýylyň dowamynda döwletiň oba hojalyk işgärleri daýhanlar bilen hasaplaşygyny nagt bolmadyk görnüşe geçirmek boýunça resmi çäreler geçirildi. Şu günler pensionerleriň plastik kartlaryny has giň derejede ulanmagy üçin ýerli häkimiýetler goşmaça çäreleri amala aşyrýar. Hususan-da, plastik kartlaryna geçmedik pensionerleriň ençemesi maý aýynyň başyndan bäri öz pensiýalaryny alyp bilmändir.
Üstesine, soňky iki aý çemesi wagtyň dowamynda Aşgabatda kart ulanyjylaryň hasaplaryndaky puly tutup galýan bankomatlaryň onlarçasy peýda boldy.
Aşgabatly synçy Amanmyrat Bugaýewiň sözlerine görä, il içinde “ogry bankomatlar” diýlip atlandyrylýan pul saklap galýan bankomatlar "Türkmenistan" bankynyň 10 ýyl Abadançylyk we Baba Annanow köçelerindäki bölümlerinde, şeýle-de, "Senagat" bankynyň Oguzhan köçesinde bar.
Azatlyk Radiosynyň agzalan banklar bilen telefon arkaly habarlaşyp, düşündiriş almak boýunça synanyşygy häzirlikçe başa barmady.
Emma Amanmyrat Bugaýewiň sözlerine görä, “Türkmenistan” bankynyň merkezi bölüminde raýatlaryň arz şikaýatlaryny kabul edýärler. Bir aýa golaý wagtlap uzaga çekýän derňew geçirip, puluň bikanun tutulandygy tassyklansa, ony kart eýesine gaýdyp berýärler, emma bankyň operasiýa üçin üpjün eden hyzmatynyň tölegini, ýagny komissiýasyny saklap galýarlar.
“Çekilýän puluň 0.86% bankomatyň hyzmaty üçin diýlip alnyp galýar. Emma ony berenok bank, saňa hyzmat eden ýaly" diýip, Amanmyrat Bugaýew belledi.
Şeýle-de, Aşgabatly synçynyň bellemegine görä, käbir halatlarda bankomatlardan nagtlaşdyrylýan puluň gündeki möçberini çekmekde goşmaça kynçylyklar döreýär, ýagny apparata 5, 10 we 20 manatlyk ownuk pullaryň goýlan halatynda bir operasiýanyň dowamynda 200 manatdan köp çekip bolmaýar.
Azatlygyň çeşmeleri Aşgabatda “ogry” bankomatlaryň peýda bolandygyny aprel aýynyň başynda habar beripdi.
Şondan bäri bir ýarym aýa golaý wagtyň geçmegi bilen şeýle bankomatlar köpelipdir. Amanmyrat Bugaýewiň aýtmagyna görä, bankyň işgärleri bankomatlaryň düzüw däldigini boýun alýarlar, emma özleriniň çäre görmezligini olary bejermek üçin ätiýaçlyk şaýlarynyň ýokdugy bilen düşündirýärler.


text:
Žurnalizim gözegçilik edýän esasy gurama Pakistanyň Azat Ýewropa/Azatlyk radiosynyň Yslamabatdaky ofisiniň ýapylmagyny ýazgardy we muny Pakistanda “metbugat azatlygyna abanan göni howp” hökmünde häsiýetlendirdi.
Pakistanyň Içeri işler ministrligi 19-njy ýanwarda, Pakistanyň içerki aňtaw agentligi ABŞ-nyň hökümeti tarapyndan maliýeleşdirilýän hususy radiony“Pakistanyň bähbitlerine garşy” we “duşmançylykly aňtaw agentliginiň gün tertibi bilen ugurdaş”programmalary efire bermekde aýyplanyndan soň, Maşal radiosynyň, Azatlygyň Pakistan gullugynyň Yslamabatdaky ofisini ýapmagy buýurdy.
"Maşal radiosyny ýapmak buýrugy Pakistanyň häkimiýetleri tarapyndan görlen gören ýowuz çäresi we metbugat azatlygyna gönümel howp bolup durýar” diýip, Žurnalizmi goramak baradaky Azia programmasynyň utgaşdyryjysy Steven Butler aýtdy.
"Maşal radiosy maglumatyň möhüm çeşmesi we onuň öz işini dowam etdirmegine haýal etmän rugsat bermeli” diýip, ol sözüniň üstüni ýetirdi.
Butler “Associated Press” habar gullugyna iberen imelinde munuň Pakistanda žurnalistlere edilýän basyşlaryň ýokarlanmagynyň bir bölegi bolup durýandygyny aýtdy.


text:
Soňky wagtlar bizi halys eden bu LINE dälmi. Onsuz wagt geçirip bilemizok lentalar, likelar, toparlar, stikerlar bizi bizden aldy.
Hawa kompýuterimizde LINE ulanmak.
Kompýuterde LINE ulanmak üçin 3 sany ýol bar.
1njisi LINE windows üçin taýýarlanylan görnüşi. Bu LINE programmasynda edil telefondaky ýaly ähli funksiýalar bardyr. Line programmasyny kompýutere ýüklänimizde diňe login parolyňyzy ýa-da Qr kody okadyp girip ulanyp bilersiňiz! Programmanyň göwrümi 35 Mb.
2nji programmasy bolsa Windows 10 üçin niýetlenendir. Bu hem edil ýokarky ýaly ähli funksiýalary eýedir. Wideo, sesli jaňlaşyklar ýokary derejede beýlekilerden tapawutlydyr. Muny gurnamak üçin Windows 10-da Resmi Dükanyna girip ýüklemelisňiz.
3njisini bolsa Google Chrome browser arkaly ulanmalydyr. Göwrümi 2 mb bolup munda funksiýalardan diňe söhbetdeşlik bardyrm ýagny lenta we likelar ýokdur. Bu like we lentalara üns bermeýänlere has gowydyr. Maksat diňe söhbetdeşlik geçirmek bolsa.
1,885 gezek okaldy


text:
“Adaty” meseläniň adaty däl çözülişi (taryhy degişme)
Taryhda şeýle hakykada ýakyn rowaýat bar. Belki hemme zat beýle-de bolan däldir, belki bu timarlanan toslamadyr...
Bu waka beýik fizik Ernest Rezerfordyň sözlerinden alnan. Waka Kopengagen uniwersitetiniň bir talyby bilen bolup geçen. Şol wagtlar bu talyp hiç kime nämälim ýönekeý oglanjyk bolupdyr.
Rezerfordyň işdeşleri alyma şol talyby we birnäçe beýleki talyplary synagyň soragyny bilmändikleri we özlerini aklaýandyklary üçin paş ekmekligi haýyş edipdirler. Sorag şeýle görnüşde bolupdyr: “Düşündiriň, barometr (barometr – atmosfera basyşyny ölçeýän abzal) bilen nädip uzyn binanyň beýikligini ölçäp bolar”. Fizikany bilýän islendik adam bu soragyň jogabyny arkaýynlyk bilen aýdar. Ýagny, ilki bilen binanyň aşagyndaky atmosfera basyşyny barometr bilen ölçemeli, soňam binanyň ýokarsyndaky atmosfera basyşyny ölçemeli. Alynan maglumatlar boýunça barometrik formulany ulanyp, binanyň beýikligini tapyp bolar....Şeýledämi näme?
Bu ýerde p – binanyň ýokarsyndaky basyş, p0 – binanyň düýbündäki basyş, М - howwanyň molýar massasy, g – erkin gaçmanyň tizlenmesi, h-h0 – binanyň ýokarsy bilen aşagyndaky beýikleriň tapawudy, R – uniwersal gaz hemişeligi, Т – howwanyň temperaturasy.
Hemme zat gaty ýönekeý, emma, talybyň jogaby şeýle bolupdyr: “Ilki bilen binanyň ýokarsyna barometr bilen çykýas, baromerti ýüpe daňyp, binanyň düýbüne çenli sallaýas. Ýüpüň uzynlygyny ölçeýäs. Ine, şeýdibem, binanyň uzynlygyny takyk ölçeýäs J”. Bir tarapdan bu jogap dogry, ýöne synag fizika dersindendi, soňam bu jogabyň fizika bilen baglanşykly ýeri gaty azdy.
Rezerford talyba ýene bir mümkinçilik bermegi karar edýär. Ol talyba alty minut wagt berip, täzeden pikirlenmegi we jogapda fizikanyň kanunlaryny göresi gelýändigini aýdýar. Ýöne, oňa garamazdan, bäş minutlap talybyň listi arassaja durýar. Talyp kellesinde birnäçe pikirleriň bardygyny we olaryň içinden iň gowularyny saýlajakdygyny aýdýar.
Jogaplaryň biri şeýle görnüşde bolupdyr: “barometr bilen binaň ýokarsyna galmaly we barometri aşak zyňmaly. Ýere düşme wagtyny hasaplamaly. Soň biz h = gt2/2 formula arkaly binanyň beýikligini kesgitläp bileris”. Bu-da gyzykly jogap, hem dogry, fizikanyň kanunlary hem ulanyldy, ýöne garaşylýan jogap däl.
Ýöne talyp bu jogap bilen çäklenmändir. Ine, ýe-de bir beren jogaby: “Güneşli gün daşary çykyp barometriň beýikligini ölçemeli, soňam barometriň we binanyň kölegesiniň uzynlygyny ölçäp, ýönekeýje proporsiýa arkaly binanyň beýikligini hasaplap bolar”.
Üçünji jogap şeýle görnüşde bolupdyr: “Size ýarajak iň ýönekeý usuly hem bar. Siz barometri eliňize alýaňyz, merdiwan bilen bina dyrmaşýaňyz we barometriň uzynlygy ölçegde diwara bellik etýäňiz. Soň, bellikleri sanap we alan sanyňyzy barometriň uzynlygyna köpeldip binanyň beýikligini takyk hasaplaýaňyz. Diýseň aýdyň usul.”
Ýene birnäçe jogaplar bolupdyr. Içinde has gyzyklylarynyň biri:
“Eliňize barometri alyň we binanyň dolandyryjysynyň ýanyna baryň we oňa aýdyň: “Jenap dolandyryjy, mende ajaýyp barometr bar. Eger siz şu binanyň uzynlygyny aýtsaňyz, ol siziňki”.
Onda, Rezerford talypdan sorapdyr, çyndanam ol soragyň umumy kabul edilen jogabyny bilenokmyka? Talyp soragyň jogabyny bilýändigini we okuwçylary özleri ýaly pikir etmäge mejbur etýän mugallymly mekdepden we kolležden doýandygyny aýdypdyr.
Bu üýtgeşik talyp “atomyň gurluşyny öwrenendigi üçin” nobel baýragynyň eýesi, fizikanyň görnükli alymy Nils Bor!
Gadyrdan dostlar, özüňizçe, indiwidual pikir ediň!!!
Üns bereniňiz üçin sag boluň!
Haladym
()
Shooter13-06-2015
hehehehehehe
lakamyok18-06-2015
Oran gyzykly jogaplary beripdiray


text:
Täze rekord Oskarda
“Çelsi” futbol klubunuň atly oýunçysy bolan Oskar Hytaýyň “Super ligasyna” transfer bolan futbolçylaryň hataryna goşuldy. 25 ýaşly ýarym goragçy Hytaýyň “Şanhaý SIPG” topary bilen uzak möhletleýin şertnama baglaşdy. Hytaýyň kluby Oskar üçin 60 million funt sterlingi “Çelsi” klubuna berer. Şunlukda, Oskar Hytaý “Super ligasynyň” iň gymmat transferi diýlip hasaba alyndy. Oskardan öňki rekord hem bu toparyň başga bir braziliýaly oýunçysyna – Halka degişlidi. Portugaliýaly Andre Willaş-Boaşyň tälimçiligindäki “Şanhaý SIPG” topary geçen tomusda Halky 55,8 million ýewro baha “Zenitden” alypdy.
Antonio Kontäniň wezipä bellenip, toparyň oýnaýyş taktikasyny 3–4–3 ulgamyna öwürmeginden soň, ätiýaçda oturmaly bolan Oskar “Çelsiden” hepdede 90 müň funt sterling hak alýardy. Ol öz täze geçen klubundan ondan 4 esse artyk pul alar. Oskar “Çelsi” klubynyň ugradan iň gymmat oýunçylarynyň biri boldy.
Haladym
()


text:
5 Haziran 2016 Pazar
Türkmenistan – BMG: Çagalaryň Bähbidine Hyzmatdaşlyk
Türkmenistanyň Zähmet we ilaty durmuş taýdan goramak ministrliginde Birleşen Milletler Guramasynyň Çagalar gaznasynyň (ÝUNISEF) “Durmuş monitoringi: Merkezi we Gündogar Ýewropa, Kawkaz, Merkezi Aziýa ýurtlarynda çagalaryň hukuklarynyň we abadançylygynyň durmuş goraglylygy” diýen sebit çykyşynyň tanyşdyryş çäresi boldy.
ÝUNISEF-iň döredilmeginiň 70 ýyllygy mynasybetli meýilleşdirilen çäreleriň çäklerinde geçirilýän bu çärä ýurdumyzyň Mejlisiniň, birnäçe ministrlikleriniň, pudaklaýyn düzümleriň, hukuk goraýjy edaralaryň, jemgyýetçilik guramalaryň, köpçülikleýin habar beriş serişdeleriniň, daşary ýurtlaryň Türkmenistanda işleýän diplomatik wekilhanalarynyň, iri halkara guramalaryň, şol sanda BMG-niň, ÝHHG-niň, TIKA-nyň, USAID-iň agentlikleriniň wekilleri we beýlekiler, şeýle hem köpsanly talyp ýaşlar gatnaşdylar.
Bu gezekki tanyşdyryş çäresiniň barşynda ýurdumyzyň çagalaryň durmuş taýdan goraglylygy babatda durnukly ulgamy döretmekde toplan oňyn tejribelerine, şeýle hem döwlet ösüşiniň möhüm wezipelerini hem-de ýetilen sepgitleri nazara almak bilen, Türkmenistanyň ÝUNISEF bilen bilelikdäki işleriniň meýilnamalaryna, geljekki ugurlaryna seredildi.
Çärä gatnaşyjylar çagalaryň hukugyny üpjün etmekde ýurdumyzyň gazanan ähmiýetli üstünlikleri barada aýratyn bellediler. Munuň özi milli Liderimiziň durmuşa geçirýän döwlet syýasatynyň durmuş ulgamyny nazarlaýandygyny we onuň esasynda halkymyz, onuň bagtyýarlygy, saglygy we abadançylygy baradaky aladanyň bardygynyň aýdyň subutnamasydyr.
Bellenilişi ýaly, Türkmenistan abraýly halkara guramalary, ilkinji nobatda bolsa, BMG-niň ýöriteleşdirilen agentlikler we düzümleri bilen netijeli gatnaşyklary işjeň ösdürip, çagalaryň hemmetaraplaýyn we sazlaşykly ösüşi üçin has amatly şertleriň üpjün edilmegine örän jogapkärçilikli çemeleşýär. Körpeleriň dünýä derejesinde bilim, terbiýe almagy üçin ähli zerur mümkinçilikler döredildi. Çagalar babatdaky milli kanunçylygyň kämilleşdirilmegi maksada laýyk çäredir. Şunuň bilen baglylykda, Türkmenistan bu babatda binýatlaýyn halkara-hukuk resminamalaryna, şol sanda çagalaryň durmuş goraglylygyny we ösüşini üpjün etmek boýunça Bütindünýä jarnamasyna, Birleşen Milletler Guramasynyň çagalaryň hukugy baradaky konwensiýasyna, degişli Gaaga konwensiýasyna goşuldy.
Halkara guramalary bilen hyzmatdaşlygy ösdürmek boýunça döwlet syýasatyny durmuşa geçirmek maksady bilen, Türkmenistanyň adam hukuklary we halkara ynsanperwer hukugy babatdaky halkara borçnamalarynyň ýerine ýetirilişini üpjün etmek boýunça Pudagara toparynyň BMG-niň Çagalar gaznasy bilen bilelikde Türkmenistanyň Hökümeti bilen ÝUNISEF-iň arasynda 2016-2020-nji ýyllarda hyzmatdaşlyk etmek boýunça Ýurt maksatnamasynyň Hereketler meýilnamasy işlenip taýýarlanyldy. Ol hormatly Prezidentimiz Gurbanguly Berdimuhamedow tarapyndan goldanyldy we şu ýylyň mart aýynda ýörite Karar bilen berkidildi.
Bu resminama özara bähbitli we netijeli hyzmatdaşlygy mundan beýläk-de giňeltmek üçin binýat bolup hyzmat eder. Soňky ýyllarda onuň çäklerinde durmuş syýasaty, saglygy goraýyş we iýmit, eneligi hem-de çagalygy goramak, irki ösüş, kanunçylyk, bilim, sport we beýleki ugurlar boýunça birnäçe bilelikdäki taslamalar hem-de maksatnamalar ýerine ýetirildi.
Umumy pikire görä, hormatly Prezidentimiz Gurbanguly Berdimuhamedowyň geçen ýylyň sentýabrynda Birleşen Milletler Guramasynyň Baş Assambleýasynyň mejlisiniň çäklerinde durnukly ösüşiň meseleleri boýunça geçirilen Sammitde öňe süren anyk teklipleri mundan beýläk-de bilelikdäki iş üçin örän ähmiýetlidir.
Mälim bolşy ýaly, ÝUNISEF özüniň hereket edip başlamagynyň 70 ýylynyň döwründe döwlet guramalary hem-de dünýäniň ýurtlarynyň raýat jemgyýetleriniň wekilleri bilen hyzmatdaşlykda her bir çaganyň doly derejeli ösüşini we onuň mümkinçilikleriniň açyp görkezilmegini şertlendirýän amatly gurşawyň döredilmegine ýardam berýär.
Çärä gatnaşyjylar çagalaryň her bir ýurduň guwanjydygyny we geljegidigini nygtap, Türkmenistanyň ÝUNISEF bilen täze müňýyllygyň umumy maksatlarynyň, wezipeleriniň durmuşa geçirilimeginiň bähbidine ýola goýýan hyzmatdaşlygynyň has-da üstünlikli ösdüriljekdigine ýnam bildirdiler.
Kaydol: Kayıt Yorumları (Atom)


text:
Türkmenistanyň Prezidentiniň ýanyndaky Demokratiýa we adam hukuklary baradaky Türkmen milli instituty türkmen, rus we iňlis dillerinde neşir edilýän “Demokratiýa we hukuk” atly ylmy-amaly žurnalyň nobatdaky sanyny çapdan çykardy.
Neşirde Türkmenistanyň Prezidentiniň durmuşa geçirýän döwlet syýasatynyň esasy ugurlary şöhlelendirilýär. Žurnalyň şu sanynyň sahypalarynda döwlet Baştutanymyzyň Ministrler Kabinetiniň mejlislerinde, Türkmenistanyň Konstitusiýasyny kämilleşdirmek boýunça Konstitusion toparyň mejlisinde, Mejlisiň deputatlary bilen duşuşykda eden çykyşlary çap edildi.
“Mirasa sarpa goýmak –milli ösüşimiziň binýadydyr” hem-de “Türkmenistanyň halkara medeni hyzmatdaşlygynyň ösüşi” atly makalalar döwletimiziň daşary syýasat strategiýasynyň esasy ugurlarynyň biri hökmünde medeni ulgamda halkara gatnaşyklara bagyşlanýar.
Žurnal Türkmen döwlet neşirýat gullugynyň Metbugat merkezinde ýokary çap usulynda neşir edildi.
Material «tdh.gov.tm» saýtynyň habarlary esasynda taýýarlanyldy.
“Demokratiýa we hukuk” žurnalynyň nobatdaky sany çapdan çykdy
Türkmenistanyň Prezidentiniň ýanyndaky Demokratiýa we adam hukuklary baradaky Türkmen milli instituty türkmen, rus we iňlis dillerinde neşir edilýän “Demokratiýa we hukuk” atly ylmy-amaly žurnalyň nobatdaky sanyny çapdan çykardy.


text:
Parahat ylgap diýen ýaly göni Çynaryň iş ýerine bardy. Ol mugallymlar otagyna kürsäp girdide göni baryp Çynary gujaklady
Işdeş ýoldaşlarynyň ýanynda özini oňaýsyz diýan Çynar
- bu nä edişiň Parahat, goýber meni
- yok goýbermen
- goýber diýýan
- Çynarym meniň hem kakamy öz kakaň ýaly görermiň
- berýan soragyň dagy nähiläý
- howa ýa ýok diý
- name kakaň menden nagiledimi, menem-ä seniň ejeň kakaňy öz enem atamdan kem görman, şolaň diýeni bilem boldym
- janyma sen,seni almaga geldim, ýör öýe gideli,meni bagyşla, nämäň nameligine duşunman eden işimi geçir
- dur Parahat, mudurden jogap alaýyn,arkaýyn gepleşeli
Ol barmana işdeş ýoldaşlary
- siz gidiberiň Çynar Myradowna,ýoldaşy ýzyndan geldi,diýip özimiz aýdarys mudure
- bolýa sagbolyň, minnetdar,diýdide Parahata garap ýör gideli diýip, bileje mekdepden çykyp gaýdylar
Mekdepden çykanyna mähetdel Çynar
- bu na bolyş saňa name boldy diýip sorady
- hiç zadam bolanok, ýone men seni ýurekden söýýänimi bildim
Çynar ýör ilki lukmana baraly, men onyň nahili ýatyşyn göresim gelýar, diýip Çynaryň garnyna seredip ümledi
Çynar sesin çykarman Parahatyň yzyna düşüberdi.
Olar goşa gumry ýaljak bolyp anyklaýyş we maslahat beriş bölümiň USB- gyna geldiler
Çynar ilkinji barlagdan geçip bolan badyna,lukmanyň
- ekizjeleriň ýatyşy kadaly,ýoldaşynyň suwy norma,duwunjek iki, ýatgyň dartgynlygy beýik, tonysy kadaly,ýurek urşy bar,
duwunjegiň ulylygy 10-11 hepdä deň gelýar, diýip kagyza bellap berdi
Çynar daş çykan badyna Parahat
- meniň oguljygymyň ýagdaýy nahili, ösüşi gowy diýdimi
- o nahili oguljygyň bolýara,
- name gyzjagaz diýdimi,aý oguljygym bolmasa gyzjagazym borda, tapawudy name maňa ikisam gerek
- name ikisam gerek bolsa, lukman hem maňa Parahata ikisam gerek bolaýmasyn diýdide, ola maňa ekiz diýdi
- Nämeeeeeeeee ekiz, aý ýoga, ekizmi,waý, goý-a, ekiz diýdimi,çynyň aýtýamyň ekizmi, çynym diýaýdä
- çynym
- ynanamok
- ynanmasaň bar girde soraý
- garaş:- diýdide atylyp lukmanyň otagyna eline kagyzy alyp girip gitdi.
Baş on minutdan ol gapydan çykanda Parahat doly başga adama öwruldi
Adamyň şatlygy, adamy tutyş ösgertýar ekeni,ol ýerde dälde asmanda uçup barýan ýalydy.
Ýol boýy aýdyp aýdyp, ýolda dukan sowlyp, lukman gök önüm kop iýdir diýdi, diýip gök önüm alyşdyrdy, öýdakiler agzyny suýjetsin diýip suýji köke aldy
Parahatyň guş ýaly uçup öýe gelmesi gelnejesiniň janyna ýakmady
- ony nameüçin getiriň diýip sorady
- gelneje, Çynar meniň gelnim,onyň öýiň içinde öz orny bolmaly, sylanşyk iki taraplaýyndyr,men şu öýde ýaşajak bolsam onyň gownine ýekejäňiz hem degmersiňiz, özäm gelneje Çynara lukmanlar gowredakiň ekiz bäbek diýip aýtdy, gaýtam sen oňa komek et, goltgy ber
- dogry aýtýaň oglym: - diýip Parahatyň ejesi olaň ýanyna geldi
- gelin senem, Çynar bilen bir göz iýen ýaly bolma,seniň şu durmyşda maşgalaň doly bolmagyna şo gyz sebap boldy, ýagşylygy bil,Allaň onyň ýagdaýyn gorup ekiz çaga ýolandyr,her bir zenanyň ekizçe çaga dogurasy gelýandir ,ol bagt her kişä ýetdirip durýan däldir,egerde Çynar bolmadyk bolsa, sen bu öýde hazir bolmazlygyň hem mümkindigni unutma,oglyma çaga dogryp bermejek bolsaň, men seni kowup ,ony tazeden öýlendirerdim,men beýtmedim,oglym hojalygynyň dargamagyn islemedim,we emeli ýagdaýda çaga alyp siziň maşgala ojagyňyzy il hataryna goşylmagyna ýardam berdim ,sen ýene Çynardan nagilemi
Çynaryň eltisi sesin çykarmady.
Ol barmana Perhatjygyň
- uraaaa gelnejem geldi,gelnejem geldi diýip ylgap gelşin gorup ol ýumşady, çaga aňyrdan gelşine goni Çynaryň gujagyňa doldy
Parahat
- injik, gelnejeň.saňa iki jigi getirýar
- waý haçan
- ýene şunja aýdan diýip barmaklary bilen çagaň dogulmaly aýyn hasaplap gorkezdi
- waý men oňa çenli mekdebede gitýan,men jigime mekdepden gunde suýji getirip berjega: - diýip jidirdedi ....
Maşgala ýene jem boldy.
Indi bu öýde hiç hili geçmişiň gara tegmillerin ýatlaşup durýan gunlerin ,hiç kim ýatlamady
Maşgala bolyp indi dunýa injek ekizjeleriň dogulmaly gunlerine garaşdylar
Masgalamyz bu gün satlyga barýar
Bagt söýgimiz açyldy gül güllerden
Josup ýüreklermiz heýjena galýar
Bagt söýgimiz açyldy gül güllerden
Agzybirlik höküm sürer durmusda
Ajy söýgim galdy indi gamlykda
Söýgülimi goýman agyr hasratda
Bagt söýgimiz açyldy gül güllerden
Güm boldy durmusda gyzyl ýangynlar
Ýakyp barýardy müñ jansyz duýgunlar
Kalbymyzda indi satlyk baýramlar
Bagt söýgimiz açyldy gül güllerden
Ekiz çagalarmyz geler jahana
Her kimler sat bolar ýürek tapana
Arzuw isleglerim diñe bagtyma
Bagt söýgimiz açyldy gül güllerden. . .
~~~Soňy~~~
Awtordan: Durmyşda her hili ýagdaýlara duş gelmegiňiz mumkin,şol wagt hiç hili howsala duşmaň, darykmaň, her bir zadyň öz çözgüdi badyr.
Ol çözgüdi çözmek üçin Alla bize kelle we beýni beripdir.
Öz aklymyz bilen çözip bilmedik meseleleri öz ýakynlarňyz bilen hokman maslahatlaşyň
Size durmyşda bagt, söýgi ,ynam, agzybirlik isleýan...
Adamyň keşbini söýmäň, onyň ýuregin söýiň
Okanňyza minnetdar
~~soňy ~~
Goşgylar bilen bezan
Avtor:BerDi$.
Gara bägüller (bolan waka 12- nji bölümi
Parahat ylgap diýen ýaly göni Çynaryň iş ýerine bardy. Ol mugallymlar otagyna kürsäp girdide göni baryp Çynary gujaklady
-
garayolly68
2 months ago
- Nowca uyamyzyñ ,,Gara baguller,, hekayasy,elbetde, durmushuñ yowuz tarapynyñ teswirini beyan edyar. Yashlykda mahriban enesinden ayrylan Cynar yashayyshyñ agyr hupbatlaryna doz gelmeli bolyar. Eysem,Cynar nahili gylyk,hasiyetli gyz? Ol durnykly ynsan. Namys mertebesi,mukaddes atanyñ tereza munen omri onuñ buysanc damaryny dartgynly yagdaya getiryar. Eneden ir galyp, ata mahrinden goldaw alyp ulalan nacar gyz agyr yahdayyñ bosagasynda dur. Cunki,ummasyz cykdajy zerurlygy ony heyjana salyar. Ol iki yana urunyar. Atasynyñ omur bijesi gyzyñ pikir,aladasynyñ ozenine owrulyar. Elbetde,hemmede bilyar,yachayysh,durmushda adamyñ cykgynsyz hala dushmeginden peydalanyan,oz bahbidi ucin at gocumini edyan welezynalar kop. Ine,Cynaram caresizlikden sholaryñ nyshanasyna owrulyar. Dunyade atanyñ barlygy bilen gyzlyk mertebesi,namysy tereza goyulyar. Ozunuñ yagty jahana inmegine sebap bolan adamyñ oñundaki perzentlik borjy Cynaryñ añynda owrulshuk doredyar. Ol atasynyñ mundan beylak yashajak omruniñ manysyny mertebeden,namysdan yokary goyyar. Guzeran kemterligi zerarly, yeter yetmezlik sebapli Gynaryñ bu cykalgasyny onuñ gayratlylygy, edermenligi diyip bolmaz. Emma,gyzy binamyslykda da ayyplap bilmeris. Cunki,mahriban pederiniñ kysmaty gyzyna bagly bolup dur.
Hekaya yaman dal. Yone,abzasslar tekstiñ icinde oz manysyna garap, konkret goylan bolanda juda oñat boljak eken. Jumleler nakyllar,atalar sozi,soz owrumleri bilen bezelen bolanda cyrayly gornushde boljak yaly. Onsañam,tebigat peyzajy juda az gorunyar. Personajlaryñ arasyndaky konfliktden emele gelyan dialoglaram kemlik edyar. Adam atlary barada. Cynaryñ mamasynyñ ady yok. Yogsa olam hekayada az hereket etmeyar, goze gorunyan personaj. Parahat hem Perhat. Bular owaz babatda biri birine meñzesh aheñli. Haysam bolsa birini ugtgetmeli eken.
Bu bellikleri awtor tankyt dal de, maslahat hokmunde kabul eder diyenumydym bar.
-
muratik
2 months ago
- Bolan waka diyenin goryanmi hekayadyr oytyaler wahaha
-
Nowcha90
2 months ago
- garayolly68 belliklerňiz indiki hekaýalrymda hokman göz öňine tutaryn,
@Sawýer mollym ýok welin kop ýerde halypasyz azajyk koseýan
-
muratik
2 months ago
- Hekayany bolan waka diyyanmi hahaha blaa azyjyk kelle uytgapdir adamlarda


text:
Habarlar 5 september 2017
Laws
TÜRKMENISTANYŇ KANUNY
Muzeýler we muzeý işi hakynda
I BAP. UMUMY DÜZGÜNLER
Aziada 2017
Türkmenistanyň kuraş boýunça ýygyndy topary “Aşgabat 2017” oýunlarynda altyn medaly almagy maksat edinýär
— Biz şu ýyl dürli ýurtlarda bolduk, emma hiç ýerde hem bu ýerdäki ýaly amatly ýagdaýlary görmedik — diýip, kuraş boýunça ýygyndy toparymyzyň baş tälimçisi Olimjon Haýitow gürrüň berýär. — Dagyň asuda künjeginde mylaýym gün nurunyň astynda biz iň soňky hem-de iň jogapkärli türgenleşikleri geçirýäris, bu türgenleşiklerde iň güýçli pälwanlar kesgitleniler.
Aziada 2017
“Hoş zaman” kompaniýasy V Aziadanyň hyzmatdaşlaryň toparyna goşuldy
2004-nji ýylda döredilen we goňşy ýurtlardan işewürlik boýunça kärdeşleri bilen işjeň hyzmatdaşlyk edýän bu kärhana durnukly ösýär hem-de häzirki wagtda sebitde esasy hojalyklaryň biri bolup durýar. “Hoş zaman” kompaniýasy ekologiýa taýdan arassa önümleri öndürmekde innowasion tehnologiýalary ulanmak bilen, “Aşgabat 2017” oýunlarynyň örän netijeli hyzmatdaşy bolmaga umyt edýär.


text:
Durmuşda ýakymly wakalara beslenen şeýle bir pursatlar bolýar, hatda kerwen gurap geçip barýan ýyllaram olaryň täsirini egsip bilmeýär. Ol pursatlar hemişe ynsana ýakymly ýatlamalary peşgeş berip, ajaýyp duýgularyň ýumagyny çözläp gezýär. Şoňa görä-de, şol pursatlary ýatlan mahalyň her bir adamyň ýüregini mähir-muhabbet gurşap alýar. Şeýle ýakymly pursatlaryň biri güýz gününiň säherinde gözel paýtagtymyzy ösdürmegiň nobatdaky 15-nji tapgyrynyň açylyş dabarasydyr. Arkadagyň yhlasyndan görklenýän Aşgabadyň oklaw ýaly göni hem giň köçesiniň ugrunda gurlan gupba ýaly kottejleriň, köp sanly medeni-durmuş maksatly desgalaryň, ýaşaýyş jaýlarynyň dabaraly açylyp, ulanylmaga berilmegi oňa gatnaşanlaryň kalplaryna müdimilik ornandyr. 15-nji tapgyryň çäklerinde Seýdi we Mollanepes köçeleriniň ugrunda 208 sany döwrebap 2 gatly kottej ýaşaýyş jaýlary, 8 sany 4 gatly we 8 sany 3 gatly, şeýIede 18 sany 12 gatly ýaşaýyş jaýlary gurlup, ulanylmaga berildi. Paýtagtymyzyň ajaýypýerinde gurlan täze ýaşaýyş jaýlarynda raýatlarymyzyň ähli amatlyklaryň hözirini görüp ýaşamaklary üçin amatly şertler döredilendir. Köçäniň ugry bilen uzaboýuna gidýän seýilgähler toplumy ýaşaýjylaryň dynç almagy üçin niýetlenendir.
Ol günki gözel Aşgabadyň giň gujagy bezemen toý lybasyna beslendi. Aýdym-sazyň belent owazy ir säherden çar ýana ýaň salýar. Binagärlik dürdäneleri açyk asmanyň astynda öwşün atyp, asyrlaryň şaýady hökmünde döredilen ýeri, ýurduň taryhy hakyndaky gymmatly maglumaty özünde jemläp, taryha altyn harplar bilen ýazylýar. Gurlan binalaryň gözelligini synlanyňda dideleriň buýsanç düründen dolýar. Öňde-soňda öý-ojagy keramat saýyp, göwni deý giň jaýlarda ýazylyp-ýaýrap ýaşamagy ýaşaýşyň özenine deňeýän türkmen üçin bu bagtyň çüwmesidir. «Ýurduňyz garşy alsyn!», «Toýly jaý bolsun!», «Rysgal-bereketli jaý bolsun!» diýlen alkyşlar bu günki toý dabarasyna gatnaşyjylaryň kalbynyň senasy bolup ýaňlandy. Adamlaryň şatlygyna şaýat bolmakdan ýakymly pursat barmyka, eýsem?! Bize-de Türkmenistanyň Senagatçylar we telekeçiler birleşmesiniň agzasy Hangeldi Atakaýewiň döwletli maşgalasynyň jaý toýuna goşulmak bagty nesip etdi. Ogul-gyzlary daşyny güllap oturan bu bagtly maşgalanyň öý bikesi, mugallym, Altyn Meňlibaýewa bilen söhbetdeşligimizi dowam etdirdik.
Sag boluň, her biriňize-de şeýle bagt nesip etsin! Mähriban Arkadagymyzyň mübärek gadamynyň biziň bagtyýar maşgalamyza düşüp, täze jaýymyz bilen gutlap, sowgatlar bermegi hakydamyzdan hiç wagt çykmaz. Maşgala, öý-ojak bolmak her birimiziň köňül arzuwymyzdyr. Agzybir maşgalamyzda 3 gyzym, 1 oglum bar. Şanly Garaşsyzlygymyzyň 26 ýyllyk toýunyň bosagasynda biziň maşgalamyza kottej jaýlardan berilmegi başymyzy göge ýetirdi.
Bu eşretleri näçe synlasaňam, dideleriňe doýma ýok. Täze jaýda eşretli ýaşaýyş üçin ähli şertler döredilen. Otaglarynyň ýerleşişi we giňligi diýseň oňaýly. Täze ýaşaýyş jaýlarynyň açylyş dabarasynda täze jaýlaryň eýeleriniň ýüzündäki şatlygy görüp neneň buýsanmajak?!
Hawa, bina gurmak, döretmek, ýol çekmek ata-babalarymyzdan miras galan ajaýyp ýörelgeleriň biridir. Bu günki gurulýan binalaryň — ýaşaýyş jaý toplumlarynyň waspy bir dessana deň. Bagtyýar döwrümiziň «Döwlet adam üçindir!» diýen ynsanperwer ýörelgesiniň netijesinde her günümiz toý-baýram. Şanly Garaşsyzlygymyzyň 26 ýyllyk baýramynyň öň ýanynda paýtagtymyzy ösdürmegiň nobatdaky 15-nji tapgyrynyň binalarynyň dabaraly ýagdaýda açylyp, ulanylmaga berilmegi göwünlerimize ganat bekledi. Ak mermeriň ýalpyldysy töwerege ýalkym çaýýan ýokary amatlykly, owadan keşpli, kaşaň ýaşaýyş jaýlary bagtyýar döwrümiziň zynatydyr. Ata-babalarymyzyň ertekilere siňdirip, nesillere ýollan arzuwlary bu gün hormatly Prezidentimiziň ýolbaşçylygynda hakykat ýüzünde hasyl bolýar. Täze jaýyň açaryny almak bagty nesip eden ildeşlerimiziň dilleriniň senasyna öwrülip ýaňlanýan alkyşly sözler bagt mukamy bolup bu gün döwletli maşgalalaryň birnäçesinde ýaňlandy. Türkmen halkynda täze jaýa göçülende, onuň rysgal-bereketli bolmagy yrym edilip, duz-çörekli barylýar.
Ynha, gurmak gudraty! Gahryman Arkadagymyzyň ajap sungaty bolan Aşgabat — gözelligiň mekany, ajaýyplygyň mesgeni. Ynha, deňli-derejeli ýaşamak sungaty!
Dogan-garyndaşlaryň, dost-ýarlaryň hersine hoşallyk bilen jogap gaýtarýan belent ýaşaýyş jaýyndan nesibeli ildeşimiz Türkmenistanyň Bilim ministrliginiň orta bilim we terbiýeçilik işi bölüminiň baş hünärmeni Altyn Myratgulyýewanyň döwletli maşgalasyna hem şol jaýdan öý almak paýy nesip etdi. Öý bikesi Altyn gelneje köňül buýsanjyny şeýle beýan etdi:
— Ak mermerden gurulýan binalardan täze öýli bolmak biziň maşgaIamyz üçin uly bagt. Öý-ojak ynsan üçin mukaddesdir. Mähriban Arkadagymyzyň agzybir öýümize Şa gadamynyň düşmegi döwletlilikden nyşan. Hormatly Prezidentimiz maşgala agzalarymyza toý sowgatlaryny gowşurdy. Arkadagymyzyň bina gurmak gudratyna haýran galýarsyň. Ene üçin iň uly bagt çagalary bilen bir supranyň başyna jem bolmakdyr. Pederlerimiziň paýhasyndan dörän «Öz öýüň bosagasy — jennet» diýen dana pähiminiň düýp manysy hem şundan gelip çykandyr. Çagalarymyzyň arkaýyn okamagy, dynç almagy üçin ýokary amatlyklary bolan üç otagly jaýymyzda myhman üçin niýetlenen ýörite uly otagyň bolmagy, çagalar üçin ýörite otaglaryň bolmagy, bizi diýseň begendirdi.
Bilim ulgamynda 33 ýyl bäri zähmet çekýärin. Garaşsyzlyk baýramymyzyň bellenilen günlerinde täze jaýdan paýly bolmak biziň maşgalamyza-da miýesser etdi. Seniň ömrüňe dahylly şeýle bagtly günde seniň bilen birlikde müňlerçe maşgalanyň şol bagtdan paýly bolmagy şatlygyňy goşalandyrýar. Goý, täze jaýlarda tutulan toýlar dowamat-dowam bolsun!
Berkarar döwletimiziň bagtyýarlyk döwrüniň şeýle şatlyk-begenje, egsilmez alkyşa beslenen ýene bir gününde bagt paýyndan nesibeli ildeşlerimiziň ýürek buýsançlaryny, alkyşly sözlerini diňlemek ýakymly. Goý, mähriban Arkadagymyzyň saýasynda şeýle bagtyýar günler kän bolsun! Döwlet Baştutanymyz tarapyndan amala aşyrylýan belent tutumly işler rowaçlyklara beslensin! Il-halkyň ykbalyny Garaşsyzlygyň gazananlarynyň döredijilikli dowamy bilen galkyndyrýan Gahryman Arkadagymyzyň belent başy aman, il-ýurdy abadan bolsun, badalga beren aýdyň ýollary asyrlardan asyrlara uzasyn! Kalbymyzdan çykýan şeýle ajaýyp setirler beýik Arkadagly bagtyýar zamanamyzyň waspy bolup ýaňlansyn.
Ýazgül ANNAÝEWA, «Zenan kalby»
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Birleşen Ştatlaryň prezidenti Donald Tramp 16-njy ýanwarda Gazagystanyň prezidenti Nursultan Nazarbaýew bilen duşuşyk geçirip, onuň dowamynda regional howpsuzlygy, ykdysady meseleleri we ikitaraplaýyn gatnaşyklary maslahat eder diýip, Ak tam aýdýar.
Iki lider duşuşygyň barşynda “dürli halkara problemalary”, şol sanda Gazagystanyň Birleşen Milletler Guramasynyň Howpsuzlyk Geňeşine prezidentlik edýän döwrüne täsir etjek Owganystan meselesini maslahat ederler diýip, Ak tam mälim etdi.
Gazagystanyň döwlet eýeçiligindäki habar agentligi “Kazinformyň” habar bermegine görä, Tramp bilen Nazarbaýew gepleşikleriň dowamynda söwda meseleleri bilen bir hatarda Orsýet bilen gatnaşyklary hem-de Siriýadaky urşy maslahat ederler.
Gazak prezidentine geňeşdarlyk edýän Gazagystanyň Strategik barlag institutynyň direktorynyň orunbasary Sanat Kuşkumbaýew: “Birleşen Ştatlary Gazagystanyň esasy söwda we maýa goýum hyzmatdaşydyr” diýdi.
“Syýasy nukdaýynazardan çemeleşilende, biz regional we global howpsuzlyk meselelerini çözmekde we bu ugurlarda öňe gidişlik gazanmakda hyzmatdaşlyk edýäris. Owganystandaky ýagdaýlar, Siriýadaky konflikt we Orsýet bilen gatnaşyklar duşuşygyň üns merkezinde bolar” diýip, “Kazinform” Kuşkumbaýewi sitirledi.
Gazagystanyň Howpsuzlyk Geňeşine prezidentlik edýän döwründe, Owganystanyň esasy güntertipde saklanylmagyna garaşylýar.
Täze ýyl güni Geňeşiň gezekli-gezegine ýerine ýetirilýän prezidentlik möhletine başlyklyga girişen Gazagystanyň BMG-däki ilçisi Kairat Umarow 11-nji ýanwar güni eden çykyşynda, Geňeşiň agzalarynyň Owganystandaky mümkinçilikleri we mätäçlikleri anyklamak üçin, bu ýurda sapar etmegi göz öňünde tutýandygyny mälim etdi.
Biziň pikirimizçe, ýurtdaky soňky ýagdaýlar bilen ýerinde tanyşmak Howpsuzlyk Geňeşiniň agzalary üçin wajyp bolup durýar diýip, Umarow aýtdy.
Ilçi meýilleşdirilýän saparyň senesi barada anyk maglumat bermedi, ýöne ol soňky ýedi ýylyň dowamynda Geňeşiň ähli agzalarynyň bilelikde Owganystana ilkinji gezek sapar edýändigini belledi.
9-njy ýanwarda ABŞ-nyň ilçisi Jorj Krol bilen Astanada geçirilen duşuşykdan soň, gazak prezidenti geçen 26 ýylyň dowamynda iki ýurduň arasynda ýola goýlan “dostlukly gatnaşyklaryň” ösdürilmegini isleýändigini mälim etdi.
Ol terrorçylyga garşy göreşmekde, ýadro ýaraglarynyň ýaýramagynyň öňüni almakda we söwda hem-de maýa goýum mümkinçiliklerini giňeltmekde, Waşington bilen mundan beýläk has-da giň hyzmatdaşlyk etmegi umyt edýändigini aýtdy diýip, habar agentlikleri maglumat berdi.
“ABŞ-nyň gatnaşmagynda 500-e golaý kompaniýa Gazagystanda iş alyp barýar we olaryň 140-dan gowragy bilelikdäki kärhanadyr. Olar haryt öndürip, öz önümlerini beýleki ýurtlara eksport edýärler” diýip, Nazarbaýew Birleşen Ştatlara etjek üç günlük saparynyň öňýany aýtdy.


text:
Hytaý Halk Respublikasynyň paýtagty Pekinde Şanhaý Hyzmatdaşlyk Guramasyna agza ýurtlaryň daşary işler ministrleriniň geňeşiniň mejlisi geçirildi. Bu duşuşyk 9-10-njy iýunda Sindaoda geçiriljek Şanhaý Hyzmatdaşlyk Guramasyna agza ýurtlaryň döwlet ýolbaşçylarynyň sammitine taýýarlygyň gutarnykly tapgyrydyr. Mejlisiň barşynda daşary işler ministrleri döwlet ýolbaşçylaryna hödürlenmegi meýilleşdirilýän resminamalara we kararlara nazar aýladylar. Hytaýyň başlyklygynda taýýarlanan sanaw 20-den gowrak taslamany öz içine alýar. Mundan başga-da, “Şanhaý sekizliginiň” diplomatik edaralarynyň ýolbaşçylary sebitiň häzirki ýagdaýlary boýunça birnäçe meseleleri ara alyp maslahatlaşdylar.
Mälim bolşy ýaly, 2001-nji ýylda Hytaý Halk Respublikasynyň, Russiýa Federasiýasynyň, Gazagystan Respublikasynyň, Gyrgyz Respublikasynyň, Täjigistan Respublikasynyň hem-de Özbegistan Respublikasynyň Liderleri tarapyndan esaslandyrylan Şanhaý Hyzmatdaşlyk Guramasy hemişelik esasda hereket edýän halkara gurama bolup durýar. Hindistan, Pakistan, Owganystan, Belarus, Eýran we Mongoliýa synçy ýurtlar bolup, çykyş edýärler. Onuň işiniň esasy wezipeleri sebitde parahatçylygy, durnuklylygy hem-de howpsuzlygy pugtalandyrmakdan, häzirki döwrüň howplaryna we wehimlerine garşy göreşmek maksady bilen umumy tagallalary birleşdirmekden, netijeli syýasy gatnaşyklary, söwda-ykdysady, ylmy-tehniki hem-de medeni-ynsanperwer hyzmatdaşlygy ösdürmekden ybaratdyr. Guramanyň ýokary edarasy döwlet Baştutanlarynyň Geňeşidir. Onuň mejlisleri her ýyl geçirilýär.
Pekinde ŞHG-niň mejlisi geçirildi
Hytaý Halk Respublikasynyň paýtagty Pekinde Şanhaý Hyzmatdaşlyk Guramasyna agza ýurtlaryň daşary işler ministrleriniň geňeşiniň mejlisi geçirildi. Bu duşuşyk 9-10-njy iýunda Sindaoda geçiriljek Şanhaý Hyzmatdaşlyk Guramasyna agza ýurtlaryň döwlet ýolbaşçylarynyň sammitine taýýarlygyň gutarnykly tapgyrydyr. Mejlisiň barşynda daşary işler ministrleri döwlet ýolbaşçylaryna hödürlenmegi meýilleşdirilýän resminamalara we kararlara nazar aýladylar. Hytaýyň başlyklygynda taýýarlanan sanaw 20-den gowrak taslamany öz içine alýar. Mundan başga-da, “Şanhaý sekizliginiň” diplomatik edaralarynyň ýolbaşçylary sebitiň häzirki ýagdaýlary boýunça birnäçe meseleleri ara alyp maslahatlaşdylar.


text:
Türk Dünýäsinden Habarlar
Tapgyrlaýyn gepleşigimiziň bu sanynda Türk dünýäsinin dürli sebitlerinden gelip gowuşan möhüm wakalar bilen bagly habarlary dykgatyňyza ýetirmekçi
Şu günki ilkinji habarymyz Özbegistandan.
Aral köli üçin 2,6 milliard dollar.
Özbegistanyň hökümeti Aral kölüni galkyndyrmak maksady bilen öňümizdäki 4 ýyllyk döwürde 2,6 milliard dollarlyk pul serişdesini aýryljakdygyny habar berdi.
Özbegistanyň Prezidenti Şawkat Mirziýoýew tarapyndan gol çekilen maksatnama görä Maliýe ministrliginiň çäginde Aral köli galkynyş gaznasy dörediler. Ady agzalan gazna sebitdäki ýaşaýyş derejesini we hilini ýokarlandyrmak, kölüň basseýniniň özgerdilmegi we sebitde durmuşa geçiriljek maýa goýum taslamalar üçin maliýe taýdan goldaw bermek maksady bilen ulanylar.
Sebitde 915 million dollarlyk maýa goýulyp, 100 müňden gowrak adama iş orunlary dörediler. Mundan başgada sebitdäki infrastrukturanyň döwrebaplaşdyrylmagy üçin 670 million dollar, çölleşmäniň öňüniň alynmagy we suw çeşmeleriniň tygşytly ulanylnmagy üçin hem 360 million dollar möçberinde pul serişdesi aýrylar.
Meýilnama görä 1-nji fewraldan başlap Aral kölüniň kenarynda ýaşaýan hormatly dynç alyşdakylara, maýyplara we az girdejili maşgalalara 1 gezekligine 2 bilen 5 aralykda aýlyk beriler. Sebitdäki çagalar bagynyň bahalary hem arzanladylar.
Aral kölüniň oýlanşyksyz ulanylanlygy we täsirli bolan aşa gurakçylyk sebäpli oba-hojalyk we balykçylyk işleri ýerine ýetirip bolmajak ýagdaýa geldi, suw gytçylygy sebitde epidemiýalaryň ýaýbaňlanmagyna sebäp boldy.
HD. Nobatdaky habarymyz Türkmenistandan gelip gowuşdy.
Türk kärhanalary Türkmenistanda strategik taslamalarda wajyp orun eýelär.
Türkmenistanyň Prezidenti Gurbanguly Berdimuhamedow 12-nji fewralda geçiriljek saýlawlaryň öňi syrasynda Balkan, Mary, Lebap we Daşoguz welaýatlaryndan soň paýtagt Aşgabada iň ýakyn welaýat bolan Ahal welaýatynda saparda boldy.
Türkmen lideriniň saýlaw sebäpli welaýatlara guran sapary we birnäçe möhüm desgalarynyň gözden geçirmek işlerinde Türkmenistanyň täze maýa goýumlarynda we möhüm taslamalarynda türk kärhanalarynyň barlygy ünsleri özüne çekýär.
Prezident Gurbanguly Berdimuhamedow bu hepde Ahal welaýatynda bir türk kärhanasy bilen ýapon kärhanasynyň bilelikde gurýan gazy benzine gaýtadan işleýän desganyň oturtmak işleriniň barşy bilen tanyş boldy. 2018-nji ýylda gurulyp, ulanylmaga berilmegi meýilleşdirilýän we jemi çykdajysy 1 milliard 700 million dollar boljak ady agzalan desgada 600 müň tonna ýokary hilli, AI-92 kysymly ekologik taýdan arassa, Euro-5 standartlaryna laýyk gelýän benzin öndürmek üçin 1 milliard 785 million kub metr tebigy gaz çig-maly ulanylar.
Günde 1800 tonna benzin öndürmek mümkinçiligine eýe boljak bu desga bilen Türkmenistan tebigy gazdan hasam köp senagat önümlerini öndürmäge başlar. Desga mundan başgada ýyllyk 12 müň tonna dizel ýangyjyny we 115 müň tonna suwuklandyrylan gaz öndürmek mümkinçiligine eýe bolar.
Türkmenistanda golaýlap gelýän saýlawlar sebäpli saýlaw kampaniýalar dowam edýär. 9 dalaşgäriň özara ýaryşjak saýlawlar üçin beýleki 8 dalaşgär telewideniýelerde çykyş edýär we maslahatlar geçirip hem özleri hem-de taslamalary barada gürrüň berýärler. Saýlawyň iň güýçli dalaşgäri Türkmenistanyň lideri Berdimuhamedow bolsa adamlar bilen duşuşyp, her dürli ýüzlenmeler berýär.
Türkmen döwlet habarlar gullugyna görä Ahal welaýatyna guran saparynyň çäginde adamlar bilen duşuşan türkmen lider 2017-2023-nji ýyllar aralygynda Ahal welaýatynda 50-ä golaý mekdep, çagalar bagy, hassahana we medeni merkezleriň guruljakdygyny, towukçylyk we maldarçylyk desgalary bilen we süýt we ýag öndürjek desgalaryň guruljakdygyny mälim etdi.
HD. Geliň indi bolsa Tatarystandan bize gelip gowuşan habara ser salalyň.
KazanSummit-2017 maslahata 50 ýurtdan 2 müň myhmana garaşylýar.
Ilkinji gezek 2009-njy ýylda geçirilen we her ýyl Russiýa Federasiýasynyň we Yslam galkynyş guramanyň agzalaryny bir ýerde jemleýän KazanSummit maslahaty birnäçe aý soň geçiriler. Kazan bu möhüm halkara çärä taýarlyklaryny dowam etdirýär. 18-20-nji maý aralygynda Tatarystanyň paýtgaty Kazan şäherinde KazanSummit-2017 forumy geçiriler. 50 aýry ýurduň ýokary derejeli ýolbaşçylarynyň gelmegine garaşylýan maslahata Türkiýä Ykdysadyýet ministri Nihat Zeýbekji wekliçilik eder.
Her ýyl Tatarystanyň Prezidenti Rüstem Minnihanowyň ýolbaşçylygynda geçirilýän ýokary derejeli maslahata geçen ýyl 51 ýurtdan 1556 wekil gatnaşypdy.
Tatarystanyň Maýa goýumy ösdürmek agentliginiň berýän habaryna görä şu ýylky maslahata Yslam dünýäsiniň Russiýadaky ilçileri, Russiýanyň we daşary ýurtly maliýe institutlarynyň wekilleri, parlamendiň deputatlary, medianyň meşhur agzalary, metbugat işgärleri bolmak bilen jemi 2 müňden gowrak adam geler.
Maslahata Türkiýe-Birleşen Arap Emirlikleriniň ministrleri bilen birlikde Rosturizmiň başlygynyň, Russiýanyň ýörite ilçisiniň, Halkara Maliýe merkezi Astananyň ýerine ýitirjiler geňeşiniň başlygynyň, Annual İnvestment Meeting(AİM) kärhanasynyň başlygynyň gatnaşmagyna garaşylýar.
9-njy gezek geçirilýän Russiýa-Yslam dünýäsi: KazanSummit-2017 maslahaty Kazan şäherinde 18-20-nji maý aralygynda geçiriler.
KazanSummitde täze we gün tertibiniň ileri tutulýan meseleleri ara alynyp maslahatlaşylar. Olaryň arasynda sosial telekeçilik, haýyr-sahawat guramalarynyň işleýişi, strategiýa, syýahatçylyk, geoykdysady, yslam bilimi we beýleki meseleler boýunça özara pikir alyşylar.
Maslahatyň däbe öwrülen meseleleriniň arasynda ilkinji nobatda Russiýada yslam maliýeleriniň artdyrylmagy bolar.
KazanSummit-2017 maslahatynda ilkinji gezek “Russiýa halal Expo” ady bilen halal önümleriň sergisi geçiriler.
Kazan Summit fuary Russiýa we Yslam dünýäsiniň ykdysady ugurda hyzmatdaşlygyny ösdürmekde esasy orun eýeleýär.


text:
* Müslim ibn Zyýat şeýle diýdi: «Bazara baryp, bir köpüklik gök alyp gelmegimi tabşyrýan ýekeje myhmandan, ýüz myhmany öýümde baryndan hezzetlänimi has gowy görýärin».
* Bir adam Selman Parsyňka myhmançylyga barypdyr. Selman ony öýe çagyryp, baryndan hezzet edipdir hem-de myhmana garap: «Myhman üçin ýasama hezzet etmegi Pygamber gadagan etdi» diýipdir.
* Bekr ibn Abdylla Muzeni şeýle diýdi*: «Eger saňa myhman gelse, oňa özüňde baryny hödürle. Hudaý seni hezzet etmek babatda isleýän ýagdaýyňa ýetirýänçä, özüňde ýok zady berjek bolup dyrjaşma».
* Käbir parslar şeýle diýdi: «Myhman üçin iň zyýanly zat, öý eýesiniň dok, özüniň aç oturmagydyr».
* Pygamber alaýhyssalam şeýle diýdi: «Özünde ýok zady berjek bolup, ýasama hezzet edenler iň ýaramaz adamlardyr».
* Görnükli adamlaryň käbiri şeýle diýdi*: «Bize myhmançylyga gelende, towuk ýa-da jüýje soýmaklygy tabşyrmaýan ýoldaş örän oňatdyr. Meniň öýümde oňňut edere merjimek bilen noýba bar, işdäsi alsa zeýtun ýagy bar. Ýasama hezzet ýaramazlykdyr».
* Sufýan ibn Mugyra şeýle diýdi*: «Eger bize myhman gelse we men oňa özümde baryny bersem, meniň ýazygym azalýar. Eger garyp bende özündäkini, baý hem berdiginden bagyşlasa, sahylyk babatda olaryň ikisem deň bolýar.
Saýyl adamlara ýa-ha serpaý bilen, ýa-da mylaýym söz bilen elmydama ýagşylyk ediň».
* Pygamber alaýhyssalam şeýle diýdi: «Özüne berlen nygmaty pes saýmak, az görmek adam üçin ýeterlik günädir».
* Ahnaf ibn Kaýs şeýle diýdi: «Öýüňize myhman gelse, özüňize agram salman, baryndan beriň».
* Musa ibn Japar Hanafy şeýle diýdi: «Eger bir ýere myhman bolsaň, öňüňde ýagşy-ýaman näme goýulsa, şony iýgin. Saçakda goýulmadyk zady talap etmegin».
* Bir adam Aly ibn Abu Talyby nahara çagyrypdyr. Aly oňa bir şert goýup, şoňa kaýyl bolsa gitmäge razydygyny bildiripdir. Ol: «Eger ýok zady berjek bolup, özüňe agram salmasaň, özüňde baryny hem bizden gysganmasaň bararys» diýipdir.
* Bir ýaşuly Abdylla ibn Mukaffanyň ýanyna gelýär eken. Ol bir gün Abdyllany nahara çagyryp, günortanlygy özünde edinmegi sorapdyr. Ol şonda Abdylla bakyp: «Sen özümde ýok zady hödürlemek üçin, özüme agram salaryn öýtme. Baryndan başga zady bermerin» diýipdir. Abdylla çakylygy kabul edip, onuňka myhmançylyga barypdyr. Öý eýesi myhmanyň öňünde bir döwüm çörek bilen uşajyk duzdan başga zat goýmandyr. Şol wagt gapyň agzynda hem bir gedaý iýmäge zat sorap duran eken. Öý eýesi oňa: «Allaň bendesine Allanyň özi kömek etsin!» diýipdir. Emma gedaý ýerindenem butnaman ýaňky diýenini gaýtalapdyr. Öý eýesi: «Üstümde Hudaý bar, häzir daş çyksam, iki goluňam owradaryn» diýipdir. Şonda Abdylla gedaýa ýüzlenip: «Walla, sen şunuň beren sözüne nähili wepalydygyny bilsediň, onda dilegden saklanyp, derrew yzyňa dönerdiň. Bela sataşmankaň şu wagtam ugra. Bu «etjek» diýen zadyny aňryýany bilen ýerine ýetirýär» diýipdir.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
ÖNELGELILIK SAGLYGYNYŇ MESELELERI BOÝUNÇA MAGLUMATLAR KAMPANIÝASYNYŇ MAKSATLARY WE ÖŇDE GOÝÝAN MESELELERI
Maglumatlar kampaniýasy – bu ilatyň haýsydyr bir toparyna (meselem, ýetginjekler, çagalar, uly ýaşly ýa-da gartaşan adamlar we başg.) özleri we tutuş jemgyýet babatda täze, peýdaly maglumatlary kabul etmäge ýardam berýän dürli çäreleriň toplumydyr. Şeýle maglumatlar köpçülikleýin ýa-da indiwidual habar beriş serişdeleri arkaly amala aşyrylyp, durmuşyň haýsydyr bir çäkleridäki endikleriň ýa-da ýörelgeleriň oňat tarapa özgermegine kömek edýär.
Önelgelilik saglygy umumy beden saglygynyň möhüm düzüjileriniň biri bolup, onuň binýady çagalyk we ýetginjeklik döwründe tutulýandyr. Önelgelilik saglygy adam ömrüniň dürli döwürlerinde önelgelilik ulgamynyň kadalay işiniň çäginde fiziki, ruhy we sosial görkezijileriň deňagramlylyk ýagdaýydyr. Önelgelilik ulgamy nesil öndürme işini amala aşyrýan beden agzalarynyň toplumydyr.
Biziň kampaniýamyzyň esasy maksady – önelgelilik saglygy babatda halkymyzyň bilimini artdyryp, adamlaryň endiklerini üýtgetmek
Önelgelilik saglygynyň meseleleri boýunça maglulamatlar kampaniýasynyň esasy maksady adamyň önelgelilik ulgamynyň anatomiýasyny we fiziologiýasyny, oňa ýaramaz täsir edýän faktorlary, sagdyn jynsy gatnaşyklar, sagdyn göwrelilik ýagdaýy barada adamlara dogry maglumatlary ýetirip, bu babatda olary bilimini artdyrmakdan ybaratdyr. Biz şeýle bilimi alan adamyň öz saglygy barada alada etjegine, önelgelilik ulgamy babatda ýüze çykaýjak kynçylyklarynyň öňüni almaga ymtyljakdygyna umyt baglaýarys. Bu soraglar adam durmuşynyň syrly, pynhan bölegini tutup, köp adamlaryň hemişe olar barada aç-açan gep agmaga utanýandyklaryny hem göz öňünde tutanýarys. Şonuň ýaly-da, bu soraglar babatda her adamyň öz tejribesi, bilimi, şahsy garaýyşlary, milli däp-dessurlaryna laýyklykda öz pikirleriniň bolup biljekdigini hem bellemelidiris.
Önelgelilik saglygynyň hili köp babatda adamyň ýaşaýyş tertibine, endiklerine, onuň jynsy gatnaşyklaryna jogapkärli çemeleşme derejesine bagly bolup durýandyr. Şonuň üçin-de, biziň saýtymyz belli bir netijä gelmäge ýardam berýän dürli nukdaýnazarlaryň we pikirleriň orta atalyp, çekeleşikleriň geçirilmegini goldaýar. Biz saýtda berilýän maglumatlaryň 14-16 ýaşlaryndaky juwanlar üçin-de, baý durmuş tejribesi bolan uly ýaşly adamlar üçin-de deň derejede gyzykly, düşnükli we peýdaly bolmagyny maksat edinýäris.
Bedeniň önelgelilik ulgamynyň ýagdaýyna köp faktorlar täsirini ýetirip biler:
- Ata-enäniň ýaşy. Nesil öndürmek üçin iň amatly ýaş aralygy-20-35 hasaplanýar.
- Aýalda çaga dogrumlarynyň arasynyň ýygylygy. Çaga dogrumlarynyň arasynyň 2-2,5 ýyldan az bolmaly däldigini lukmanlar nygtap belleýärler.Bu möhlet geljek dogrum üçin güýç toplamaga we aýalyň hem-de çaganyň saglygyny berkitmäge ýardam berýär.
- Abort etmek – nesil öndürmäni kadalaşdyrmagyň oňaýly usuly hasaplanmaýar. Ol zenan saglygy üçin howply bolup, dürli gaýraüzülmelere getirip biler. Häzirki zaman göwreliligiň öňüni alyş serişdelerini dogry we ýerlikli ulanmak, bu kynçylyklaryň öňüni alyp, adamyň seksual durmuşyny dartgynlylykdan, gerekmejek ýaramaz tolgunmalardan azat etmäge kömek edip biler.
- Jynsy gatnaşygy arkaly geçýän keseller (weneriki keseller) önelgelilik agzalarynyň keselçiliginiň, köplenç hem aýal we erkek önelgesizliginiň sebäpleri bolup bilerler. Öz saglygyňa jogapkärli garama we goraýyş çäreleri ulanma (meselem, prezerwatiw) Sizi köp kynçylyklardan halas edip biler.
Maşgalany meýilleşdirmek, göwreliligiň öňüni alyş serişdeleriniň howpsuz usullaryny ulanmak Siziň saglygyňyzy gorap, sagdyn we garaşylýan çagalary dünýä indirmäge, maşgala durmuşynda bagtyýar bolmaga kömek eder.
Su maksat üçin Biz:
- pikir alşylýan mesele boýunça belli bir netijä gelmäge ýardam berýän çekeleşikleriň we pikir alyşmalary medeniýetli esasda aç-açan gurnamak isleýäris.
- önelgelilik saglygy, jynsy gatnaşyklar bilen bagly wajyp meseleleri hemme taraplaýyn açyp görkezýän we olar barada doly maglumatlary berýän makalalary taýynlap Siziň dykgatyňyza ýetireris.
- Saýtyň okyjylaryna bu babatda gyzyklanýan soraglaryna doly jogaby we düşündirişi düşnükli we sada dilde bermäge çalşarys.
Sizden – saýtyň okyjylaryndan bolsa, biz:
- jemgyýetimizdäki saglyk meselelerini ýüze çykarmaga we olaryň çözgüdini tapmaga işjeň gatnaşmagyňyza garaşýarys.
- öz sowallaryňyz bilen ýüzlenip, pikirleriňizi, bellikleriňizi mälim etmek arkaly, saýtyň işine ýardam bermegiňize garaşýarys.
- alan maglumatlaryňyz öz durmuşyňyzda, maşgalaňyzda ulanyp, olary dost-ýarlaryňyz, tanyşlaryňya bilen paýlaşmagyňyza garaşýarys.
ÝÖRITE ŞU MAGLUMATLAR KAMPANIÝASY ÜÇIN TAÝÝARLANAN MAKALALAR
2. AÝBAŞYDAN GALMA DÖWRÜNIŇ KYNÇYLYKLARY
3. GÖWRELILIK WE JYNSY GATNAŞYKLAR
5. JYNSY GATNAŞYKLARY "AJADÝAN" ÝENE BIR SEBÄP
6. ÝATGYDAN DAŞARKY GÖWRELILIK
7. AÝALYŇ WE ERKEGIŇ JYNSY ISLEGINIŇ ARASYNDA TAPAWUT BARMY?
8. ERKEKLIK JYNS MÄZINIŇ ADENOMASY: SEBÄPLERI WE KLINIKI ALAMATLARY
9. GÖWRELILIGIŇ GORMONAL ÖŇÜNI ALYŞ SERIŞDELERI: TOSLAMALAR WE HAKYKAT
- 12907 gezek okalan


text:
2018-nji ýylyň 12-13-nji maýynda Ministrler Kabinetiniň Başlygynyň orunbasary, Daşary işler ministri R.Meredowyň ýolbaşçylygyndaky Türkmenistanyň wekiliýeti Eýran Yslam Respublikasynda iş sapary bilen boldy.
Tähranda Türkmenistanyň wekiliýeti Eýranyň ýol we şäher gurluşyk ministri we ykdysady hyzmatdaşlyk boýunça bilelikdäki türkmen-eýran Hökümetara toparynyň eýran böleginiň ýolbaşçysy Abbas Ahmad Ahundi bilen duşuşdy. Taraplar özara haryt dolanyşygynyň möçberlerini ösdürmegiň täze ugurlary, serhetýaka söwdanyň mümkinçiliklerini has netijeli ulanmak we ulag ulgamynda hyzmatdaşlygy ösdürmek barada pikir alyşdylar. Şeýle-hem taraplar ýakyn wagtda Türkmenistanda ykdysady hyzmatdaşlyk boýunça bilelikdäki türkmen-eýran Hökümetara toparynyň nobatdaky mejlisini geçirmegiň mümkinçiliklerini ara alyp maslahatlaşdylar.
Saparyň dowamynda Türkmenistanyň wekiliýeti Eýran Yslam Respublikasynyň Prezidenti Hasan Ruhani tarapyndan kabul edildi. Duşuşykda iki döwletiň arasyndaky hyzmatdaşlygy ösdürmek, täze ugurlary kesgitlemek we hyzmatdaşlygyň strategiki ugurlarynda gatnaşyklary berkitmäge gönükdirilen geljegi bar bolan taslamalary durmuşa geçirmegiň meselelerini ara alyp maslahatlaşdylar. Eýran Yslam Respublikasynyň Prezidentiniň şu ýylyň 27-28-nji martynda Türkmenistana amala aşyran sapary iki ýurduň arasynda hyzmatdaşlygyň ösmegine uly itergi berdi we gatnaşyklary täze many bilen baýlaşdyryp gol çekilen resminamalarda öz beýanyny tapdy diýip bellenilip geçildi.
Tähranda türkmen-eýran hyzmatdaşlygynyň ileri tutulýan meseleleri ara alnyp maslahatlaşyldy
2018-nji ýylyň 12-13-nji maýynda Ministrler Kabinetiniň Başlygynyň orunbasary, Daşary işler ministri R.Meredowyň ýolbaşçylygyndaky Türkmenistanyň wekiliýeti Eýran Yslam Respublikasynda iş sapary bilen boldy.


text:
Ysraýylyň harbylary Golan beýikliklerine edilen 20 çemesi raketaly zarbanyň yzýany Eýranyň Siriýadaky harby nokatlarynyň “onlarçasyny” nyşana alandygyny aýtdylar.
Ysraýyl Golan beýikliklerine edilen hüjüme Eýranyň rewolýusion gwardiýasynyň ýolbaşçysy Kassem Soleimaniniň görkezme berendigini aýdýar.
Ysraýylyň harby sözçüsi general-leýtenant Jonathan Konrikusyň 10-njy maýda irden Ierusalimde žurnalistlere aýtmagyna görä, Ysraýylyň goşuny Eýranyň aňtaw gulluklarynyň, transport we ulag ulgamlarynyň ulanýan nokatlaryny we ammarlarynyň ýerleşýän ýerlerini ýagny Ysraýylyň özüne garşy zarbalaryň edilen bolmagyny güman eden ýerlerini nyşana alypdyr.
Ysraýylyň harbylarynyň resmi wekili Konrikus munuň Ysraýylyň harbylarynyň soňky ýyllarda amala aşyran iň uly operasiýasy bolandygyny aýtdy.
Eýran Ysraýyl tarapyndan öz adyna edilen aýyplamalara jogap bermedi. Emma Siriýanyň goşuny we mediasy Ysraýylyň amala aşyran zarbalaryna güýçli gaýtargy berlendigini we raketalaryň ençemesiniň urlup gaçyrylandygyny habar berdiler.


text:
Gyrgyzystanly žurnalist öz derňeýji maglumatynda söwda syrlaryna eýe bolmakda we olary köpçülige mälim etmekde günälenip sud edildi. Bu barada Elnura Alkanowa aklawçysy AÝ/AR-na aýtdy.
Jyrgal Babaýewiň sözlerine görä, Elnura Alkanowa 13-nji fewralda sud edilipdir. Aklawçy öz müşderisiniň bigünädigini aýdýar we onuň diňe žurnalistik işini berjaý edendigini belleýär.
Dekabr aýynda Ykdysady jenaýatlara garşy döwlet gullugy Alkanowanyň premýer-ministr Sapar Isakowyň garyndaşlaryna ýakyn kompaniýanyň Bişkekde 48 sany gymmatbaha kaşaň jaýy satyn alandygy barada beren habaryny derňäp başlapdy.
Agzalan jaýlar öň Gyrgyzystanyň öňki prezidenti 2010-njy ýylda häkimiýet başyndan çetleşdirilen Kurmanbek Bakiýewiň eýeçiliginde bolupdy. Bakiýew ýurdy terk edensoň, döwlet bu emlägi öz eýeçiligine geçirdi.
Alkanowanyň maglumaty çap bolansoň, Gyrgyzystanyň baş prokuraturasy derňewe başlady.
Gyrgyz hökümeti žurnalist bilen işleşýän Moskwadan ýerleşän Fergana.ru neşrinden makalany köpçülikleýin ret etmegi we ötünç soramagy talap etdi. Neşir ýüz öwürdi.


text:
Täzelikler
MUKADDES GARAŞSYZLYGYŇ BOSAGASYNDA26.10.2016
Hormatly Prezidentimiziň saýasynda erkana ýaşaýan mähriban halkymyzyň her bir güni ýatdan çykmajak şanly senelere, taryhy wakalara beslenip, ak nur bolup dogýar. Bagtyýar durmuşymyzda röwşen ýollarymyzy ak geljege alyp barýan, geçmiş taryhymyzy, buýsançly şu günümizi, ýagty ertirimizi bagtyýar döwrana baky ýar eden biziň Gahryman Arkadagymyz, mähriban Watanymyz we mukaddes Garaşsyzlygymyzdyr.
Mukaddes Garaşsyzlygymyzyň şanly 25 ýyllygy26.10.2016
Mukaddes ýurt Garaşsyzlygymyzyň şanly 25 ýyllygynyň baýramçylygy bu gün her bir türkmenistanlynyň kalbyny joşa getirýar.
“Altyn-Asyr” plastik kartlaryna 5% girdeji01.10.2016
Türkmenistanyň “Daýhanbank” döwlet täjirçilik bankynyň müşderileri tarapyndan açylan “Altyn-Asyr” plastik kartlarynyň galyndy pul serişdelerine 2016-njy ýylyn oktýabr aýynyň 01-den başlap ýyllyk 5 göterim girdejiler hasaplanylyp aýma-aý kart hasabyna geçirilip başlanandygyny Size habar berýär.
2016-njy ýylyň 21-nji sentýabrynda hormatly Prezidentimiz Gurbanguly Berdimuhamedow Aziýanyň ösüş bankynyň prezidenti Takehiko Nakaony kabul etdi.
Myhman duşuşmaga döredilen mümkinçilik üçin hoşallyk bildirip, türkmen Liderini ýurdumyzyň Garaşsyzlygynyň ýakynlaşyp gelýän 25 ýyllyk şöhratly senesi bilen gutlap, türkmenistanlylara parahatçylyk we abadançylyk arzuw etdi. Aziýanyň ösüş bankynyň ýolbaşçysynyň nygtaýşy ýaly, özbaşdak ösüşiniň ýyllary içinde Türkmenistan durmuş-ykdysady ösüşiniň belent sepgitlerine ýetdi, onuň halkara abraýy artdy, şeýle hem dünýä jemgyýetçiligi tarapyndan alyp barýan içeri we daşary syýasaty doly goldawa eýe boldy.
Hormatly Prezidentimiz Gurbanguly Berdimuhamedow sebitde iri Halkara howa menzilini işe girizmek dabarasyna gatnaşdy19.09.2016
2016-njy ýylyň 17-nji sentýabrynda hormatly Prezidentimiz Gurbanguly Berdimuhamedowyň hem-de daşary ýurtlardan gelen köpsanly hormatly myhmanlaryň gatnaşmagynda ýurdumyzyň esasy howa derwezesiniň – türkmen paýtagtynyň täze Halkara howa menziliniň açylmagy mynasybetli uly dabara boldy.


text:
Boks boýunça Türkmenistanyň çempionatyna sportuň bu görnüşiniň ýyldyzlary myhman hökmünde gatnaşar
Boks boýunça Türkmenistanyň çempionatyna sportuň bu görnüşiniň ýyldyzlary hormatly myhman hökmünde gatnaşar
13-nji fewralda Aşgabatda boks boýunça ýurdumyzyň çempionaty badalga alýar. Türkmenstanyň Boks boýunça federasiýasy, Sport we ýaşlar syýasaty ministrligi hem-de Söwda we daşary ykdysady aragatnaşyklar ministrligi bäsleşigiň guramaçylary bolup çykyş edýärler.
Tomaşaly we özüne çekiji pursatlaryň baý bolmagyna garaşylýan ýaryş paýtagtymyzdaky iň bir döwrebap Olimpiýa şäherjiginde dört günläp dowam eder. Erkekleriň we zenanlaryň arasynda boljak bäsleşikde paýtagtymyza hem-de ýurdumyzyň welaýatlarynyň bäşisine wekilçilik edýän türgenleriň ýüzlerçesi agramlyk dejesiniň onusy boýunýa güýç synanyşarlar.
Şu gün çäräniň dabaraly açylyşynda toparlar hem-de ýurdumyzyň tans toparlary we artistleri çykyş eder. Agşam bolsa ilkinji tutluşyklar geçiriler. 16-njy fewralda tamamlanjak bäsleşigiň aýgytlaýjy duşuşyklarynda güýçli türgenler kesgitleniler.
Çempionata Boks janköýerleriniň halkara assosiasiýasynyň wise-prezidenti we Aziýanyň boks konfederasiýasynyň prezidenti Serik Konakbaýewiň ýolbaşçylygynda wekiliýet gatnaşar.
Ussastlyk boksunyň ýyldyzlarynyň – WBA-nyň we IWF-niň çempiony Denis Lebedowyň, olimpiýa oýunlaryň çempiony Oleg Saitowyň hem-de belli türgen we aktýor, başa-baş tutluşyklaryň garyşyk göreşi boýunça 1995-nji ýylda dünýäniň çempiony bolan Oleg Taktarowyň hormatly myhmanlaryň hatarynda bäsleşige gatnaşmagyna garaşylýar.
Boks boýunça çempionatyň geljekki ýeňijileri hem-de kümüş baýraklaryň eýeleri milli ýygyndy toparyň agzalary bolar. Ýygyndy toparda belli russiýaly hünärmen – türkmen toparynyň baş tälimçisi Aleksandr Lebzýakanyň ýolbaşçylygynda Indoneziýanyň Jakarta şäherinde boljak Aziýa oýunlaryna taýýarlyk başlanar. 2017-nji ýyldaky halkara derejeli ýaryşlaryň netijelerine, ýagny, Bakuwdaky Yslam oýunlarynda, Daşkentdäki Aziýa çempionatynda we Minskidäki ýaryşda gazanylan ýeňişlere we baýrakly oýunlara seredeňde, boksçularymyzyň geljeginiň uludygy şübhesizdir. (TDH)